"Eko Rəsm Gündəliyi 2013" beynəlxalq ekoloji müsabiqəsinin finalçıları bəlli oldu\nCəmiyyət 27 Noyabr 2013 18:04 (UTC+04:00)\nƏsası Heydər Əliyev Fondunun vitse-prezidenti Leyla Əliyeva tərəfindən qoyulmuş IDEA (International Dialogue for Environmental Action) İctimai Birliyinin təşəbbüsü ilə Azərbaycanda ilk dəfə olaraq həyata keçirilən və dünyada 50-dən çox ölkəni əhatə edən "Eko Rəsm Gündəliyi 2013" beynəlxalq ekoloji müsabiqəsinin finalçılarının adları açıqlanıb.\nIDEA-dan Trend-ə verilən məlumata görə, UNESCO-nun himayəsi, Heydər Əliyev Mərkəzinin, IDEA İctimai Birliyinin və "Panasonic Marketing MDB"-nin (PMCIS) təşkilatçılığı ilə həyata keçirilən, Bakı və Gəncə şəhərlərini əhatə edən 363 məktəbin qoşulduğu beynəlxalq layihənin milli müsabiqə turunun final mərhələsinin qalibi Bakı Avropa Liseyinin şagirdi, 11 yaşlı Fuad Soltanov olub.\nMüsabiqənin finalçıları arasında Bakı şəhərindən Zərifə Əliyeva adına lisey, "Ankara məktəbi" məktəb-liseyi, İncəsənət Gimnaziyası, 59, 99, 262, 271, 276, 290, 28, 98, 132-134, 301, 304 nömrəli, Gəncə şəhərindən isə 4, 28, 11, 25 nömrəli orta ümumtəhsil məktəblərinin şagirdləri yer alıblar.\nLayihə üçün xüsusi olaraq hazırlanmış, şagird sayına uyğun olaraq orta ümumtəhsil məktəblərinə paylanmış 5000 ekoloji gündəlikdən 3032-si tam şəkildə doldurularaq müəyyən olunmuş tarixdən gec olmayaraq təhvil verilib.\nÜmumilikdə 3032 məktəblinin iştirak etdiyi müsabiqədə aşağı yaş qrupu (6-11) üzrə 1299, yuxarı (12-15) yaş qrupu üzrə isə 1733 şagirdin iştirakı qeydə alınıb.\nLayihənin milli turunun iştirakçıları olmuş məktəblilər müəyyən olunmuş müddət ərzində yarışma üçün hazırlanmış xüsusi "Gündəlik"lərdə mövcud qlobal ekoloji problemləri və ətraf mühitin qorunmasının vacibliyini əks etdirən rəsmlər çəkmiş və onların ideayalarının qısa təsvirini əks etdirən mətnlər əlavə etmişlər.\nQeyd edək ki, 2008-ci ildən etibarən hər il həyata keçirilən və 50-dən çox ölkəni əhatə edən "Eko Rəsm Gündəliyi 2013" beynəlxalq müsabiqəsinin məqsədi gənc nəsildə təbiətə sevgi hissinin formalaşdırılması və inkişafı, onlar arasında ekoloji təbliğat işinin gücləndirilməsi və məktəblilərin ətraf mühitin qorunması işinə səfərbər edilməsidir. Layihə, həmçinin ətraf mühit və insan sağlamlığının qorunması üzrə aktiv vətəndaş mövqeyinin formalaşdırılmasına xidmət edir.\nLayihə və müsabiqənin finalçıları ilə bağlı ətraflı məlumat IDEA İB-nin rəsmi veb səhifəsində (www.ideacampaign.org) yer alıb.\nEko Rəsm Gündəliyi 2013


Sabit Rəhman "Darvaza dram cəmiyyəti" (Hekayə)\n2021, 23 İyun, çərşənbə, Bakı vaxtı 13:07\nBizim həvəskarlardan ibarət bir dram cəmiyyətimiz vardı. Mürşüd adında bir oğlan rəhbərimiz idi. Mürşüdün müsbət cəhəti orasında idi ki, yaxşı təşkilatçı idi, həvəskar yığmağı, tamaşaçı toplamağı, paltar tapmağı, dekorasiya qurmağı bacarırdı. Zarafatcıl, üzügülər idi. Xətirli oğlan idi.\nHeç kəs onun sözündən çıxmırdı. Mənfi cəhəti orasında idi ki, aktyorluğu zəif idi, bir ayağı o birindən qısa idi.\nAncaq rəhbər olduğu üçün baş rolları həmişə özü oynayırdı. Böyük bir hazır-cavablıqla da səhnədə öz axsaqlığına məna verməyə çalışırdı. Məsələn, Otellonu oynayanda Yaqoya deyirdi:\n- Yaqo, Əlcəzair müharibəsində məni qıçımdan yaraladılar, ondan bəridir axsayıram.\n«Almaz»da Hacı Əhmədi oynayırdı. Axsaq qatırdan söhbət düşəndə və Ocaqqulu hirslənəndə o da yerindən çığırardı: «Ey, ey, mənə sataşma!» Hətta bir kərə tamaşaçılar onun axsaqlığına güləndə səhnənin qabağına gəlib dedi:\n- Camaat, mənim axsaqlığım barədə xahiş eləyirəm heç kəsə bir söz deməyin, sonra gedib arvadın qulağına çatar. Onun xəbəri yoxdur.\nMürşüd, ümumiyyətlə, tamaşaqabağı yaxud tamaşa zamanı salondakılara müraciət etməyi çox sevirdi. Bir gün hansı əsəri qoymaq istəyirdiksə, həvəskar çatmırdı. Mürşüd tamaşadan qabaq çıxış eləyib dedi:\n- Camaat! Bizim dram cəmiyyətimiz üçün həvəskar aktyorlar lazımdır. Kim istəyir gəlib yazıla bilər. Cəmiyyətimizin darvazası hamının üzünə açıqdır.\nBu çıxışdan sonra xalq arasında bizim kollektivimizə «darvaza-dram cəmiyyəti» adı verdilər. Tamaşalarımız həqiqətən açıq darvazaya oxşayırdı. Kim nə vaxt istədi səhnəyə çıxırdı, nə istədi deyirdi.\nMən suflyor idim, hafizəm yaxşı olduğu üçün bütün oynadığımız əsərləri əzbər bilirdim. Kollektivdə əsas rolu də mən oynayırdım. Çünki heç kəs rolunu bilmirdi. Mən budkadan söz verməsəydim, heç kəs bir kəlmə danışa bilməzdi.\nYaxınlıqda bir kənd var. İndi bu saat o kəndin gözəl bir mədəniyyət sarayı var və bu sarayın mahnı rəqs ansamblı keçən il respublika müsabiqəsində birinciliyi qazandı. O zaman isə bu kənddə teatr tamaşası nə deyə sözdür – bilmirdilər. Bir gün mədəniyyət şöbəsindən Mürşüdü çağırıb tapşırdılar ki, gərək o kənddə tamaşa verək. Biz məsləhətləşib «Qaçaq Kərəm» tamaşasını verməyi qərara aldıq. Ancaq bir məsələ açıq qaldı. Harda oynayaq? Kənddə tamaşa vermək üçün bina yox idi. Açıq havada oynamalı deyildi, soyuq idi.\nOdur ki, kəndin ayağında olan böyük bir tövləni düzəldib teatr «salonuna» çevirməli olduq. O gün səhər tezdən bir böyük maşanı tutub dekorasiyalarla bərabər kəndə varid olduq. Tövlə boş idi. Qapı-pəncərələri də sınıqdı. İlk növbədə buranı təmizlədik. Şəhərdən bizimlə gəlmiş dülgər qapıları, pəncərələri qaydasına saldı. Sonra bir tərəfi bir az qaldırıb səhnəyə bənzər bir şey düzəltdik. Kənddən həsir, keçə və palaz yığıb yerə saldıq və hamıya elan elədik ki, kim stulsuz gəlsə, içəri buraxılmayacaq.\nMən «biz belə elədik, elə elədik» - deyə yazanda bir az həqiqəti təhrif eləmiş oluram. Çünki işin doxsan doqquz faizin Mürşüd görürdü. Onda nə qədər enerji vardı. Yorulmaq bilmirdi. Kəndin başından vurub ayağından çıxırdı. Elə bu da bizim səhnədə müvəffəiyyətsizliyimizə səbəb oldu. Elə ki, pərdə açıldı, həyatlarında birinci dəfə teatr görən kəndlilər Qaçaq Kərəm rolunda Mürşüdü tanıdılar və bu da onların nədənsə xoşlarına gəlmədi. Aralarında nə barədə isə danışmağa başladılar. Salonda bir söz-söhbət vardı ki, səhnədəki replikaları heç kəs eşitmirdi. Mən suflyorluq edirdim, səhnədə nə danışıldığını eşidə bilmirdim. Tamaşaçılar isə yəqin heç bir şey başa düşə bilmirdilər. Nəhayət, Mürşüd hirsləndi. Səhnənin qabağına gəlib çığırdı.\n- Ay camaat, ya siz danışın, ya biz! Belə olmaz axı!\nKar eləmədi, səs-küyün qabağı bir az alındısa da, gurultu davam eləyirdi.\nArtistlərin sözünə qulaq asan yox idi. Mürşüd ikinci dəfə səhnə qabağına gəldi:\n- Camaat! – deyə tragik səslə çığırdı, - bir az səbirli olun, görün ikinci pərdədə nə qədər adam öldürəcəyəm.\nKim isə yerdən çığırdı:\n- Elə isə başlayın ikinci pərdəni!\nBir ayrısı dedi:\n- Bəs gündüz bizdən palaz aparanda sənin bığın yox idi.\n- Adə, görmürsən tük yapışdırıb?\n- Ondan adam öldürən olar?\nŞuluqluq düşürdü ki, pərdəni çəkdik. Tənəffüs vermədən ikinci pərdəni başladıq. İki-üç dəqiqə salonda sakitlik oldu, sonra təzədən gurultu başlandı. Yəqin onlar həqiqətən adam öldürüləcəyini gözləyirdilər. O da olmurdu. Mürşüd, Abbas Mirzə Şərifzadəni təqlid edərək bir monoloq deyirdi ki, səhnəyə bir oğlan çıxdı. Qaçaq Kərəmin sözünü kəsərək dedi:\n- Əmi, çöldə səni kənd Sovetinin sədri çağırır.\nMürşüd çaşdı, bilmədi nə cavab versin. Mən budkadan çığırdım.\n- Pərdəni salın!\nPərdəni saldılar. Müşüd çıxdı, bir azdan dedilər məni də çağırdılar. Getdim, gördüm həyətdə Mürşüd kiminləsə bərk mübahisə eləyir. Yəqin bu kişi kənd Sovetinin sədri idi. Çox bərkdən və rəsmi danışırdı. Qəti olaraq deyirdi ki, biz bu kənddə, camaatın gözü qabağında adam öldürməyə qoymarıq. Mürşüd and içib, aman eləyirdi ki, yalandandır. Sovet sədri razı olmurdu. Deyirdi ki, yalan-doğru, fərqi yoxdur, adam öldürməyə biz qol çəkə bilmərik, bu saat gərək ayrı teatr çıxardasınız, sənin oynadığın axsaq qaçaqdan bizim xoşumuz gəlmir...\nSovet sədrindən xahiş elədik ki, camaatı sakit eləsin, biz ayrı tamaşa göstərərik. O gedəndən sonra qısa bir müşavirə çağırdıq. Neyləyək? Vaxtilə «Bizim kirayənişin özünü öldürdü» adında bir pərdəli komediya oynamışdıq. Yalnız bir dəfə oynamışdıq, onu təkrar etməyi qərara aldıq. Bu əsərin süjeti təxminən belədir: bir kirayənişin ev sahibinə borcludur, pulu olmadığı üçün borcunu qaytara bilmir. Ev sahibi onu çox incitdikdə yalandan özünü öldürür.\nEv sahibi «meyitin» üstündə ağlayıb borclu olduğu bütün pulları ona bağışlayır, bu zaman kirayənişin «dirilib» qalxır. Əsərin mətnini özümüzlə götürməmişdik, rollar yaddan çıxmışdı. Mənim də bir kəlmə yadımda yox idi.\nBelə qət elədik ki, mən özümdən tekst uydurum və bu süjet əsasında suflyor budkasından deyim, onlar da mənim dediklərimi səhnədə eləsinlər, görək nə çıxır. Böyük risk idi. Camaat bizi dəyənəklə kənddən qova bilərdi. Belə məlum olurdu ki, ilk dəfə teatr tamaşası gördüklərinə baxmayaraq, yaxşını-pisi seçməyi bacarırdılar.\nSəhnədəki ağac-uğacı yığışdırıb bir ev düzəltdik. Uşaqlar tələsik qrim elədilər. Mürşüd kirayənişini oynayırdı. Mənə tapşırdı ki, tekstdən çox gülməli hərəkətə fikir verim.\nTamaşa başlandı. Mən nə deyirdim onlar eləyirdilər. Bircə dəqiqəyə qədər əvvəlki səs-küy salondan eşidildi. Sonra səhnədəki hadisələrlə maraqlanmağa başladılar. Suflyor budkasından onlara mən nə deyirdim, nə göstəriş verirdim, indi yadımda deyil. Bircə orasını xatırlayıram ki, salonda arası kəsilməyən qəhqəhə vardı. Mən süjeti təxminən belə qurmuşdum, kirayənişin ev sahibindən qaçır. O da onu axtarır, rastlaşanda isə əlbəyaxa vuruşurdular. İş o dərəcəyə çatmışdı ki, mən suflyor budkasından ev sahibinə deyirdim, səhnədən çıx, o mənə işarə eləyirdi ki, hələ vaxtı deyil, qoy bir az da vuruşaq.\nQərəz ki, müvəffəqiyyət çox böyük oldu. Pərdə düşənə qədər qəh-qəhənin arası kəsilmədi. Bizi kənd camaatı hörmətlə yola saldı. Dönə-dönə tapşırdılar ki, bir də gələk, bu gülməli teatrı bir də göstərək.\nAncaq bu tamaşanı təkrar eləmək mümkün olmadı. Şəhərdə Mürşüd ha mənə yalvardı ki, dediyim sözləri və göstərdiyim hərəkətləri qeyd eləyim, o tamaşanı bir də şəhərdə göstərək, yadıma sala bilmədik.\nBir az sonra Mürşüd ayrı rayona işə təyin olundu. Bu rayondan tamam köçüb getdi. Bizim cəmiyyətimizin də darvazası bağlandı.


03-08-2021 13:32 / Bu xəbər 2106 dəfə oxundu\nEldəniz Səlimovun toxunulmazlığı ləğv edildi\nAqustun 3-də Milli Məclisdə Baş prokuror Kamran Əliyevin təqdimatı əsasında deputat Eldəniz Səlimovun toxunulmazlığına xitam verilib.\nToplantıda çıxış edən Baş prokuror Kamran Əliyev təqdimatın ünvanlaması üçün kifayət qədər əsasların olduğunu bildirib.\n"Təəssüflər olsun ki, deputat Eldəniz Səlimov qohumuna məxsus olan "Starıy dvor” restoranına gəlib və Mirzəyev Zaurun nə üçün həmin restorana gəlməsi, gecə 12-dən sonra restoranın işləməsinə irad tutulmasına görə sonradan polisin atası ilə əlaqə saxlayıb, görüşə çağırıb. Hüquqi tərəfdən isə biz artıq cinayət işi başlamışıq. 30 iyul tarixdə məlumat Baş Prokurorluğa məlumat daxil olub. Fakta görə cinayət işinin başlanması üçün kifayət qədər əsaslar olub. Ona görə də Eldəniz Səlimovun toxunulmazlığına xitam verilməsi zəruridir”, - Baş prokuror belə deyib.\nİntizam Komissiyasının sədri Eldar İbrahimov da müvafiq qanunvericiliyə əsasən, Eldəniz Səlimovun toxunulmazlığına xitam verilməsi üçün kifayət qədər əsasların olduğunu vurğulayıb:\n"Komissiyanın 11 üzvü məsələyə müsbət rəy verib. Bu, parlament üçün çox böyük ləkə oldu. Biz parlamentin şərəfini qorumalıyıq”.\nDeputat Qüdrət Həsənquliyev olayı "üzücü" adlandırıb və Eldəniz Səlimovun qanunvericiliyi pozduğunu deyib: "Eldəniz Səlimov əməlini etiraf edərək üzr istəyib. Ancaq çıxışında onu da bildirib ki, təqib və təzyiqlərin nəticəsində bu hal baş verib. Mən Baş prokurordan soruşmaq istəyirəm ki, bu hadisəyə qədər onun tərəfindən Baş Prokurorluğa və Daxili İşlər Nazirliyinə hər hansı müraciət olunubmu, yaxud onlarda belə bir məlumat varmı? Çünki söhbət deputatın əməlinə hüquqi qiymət verilməsindən gedir. Biz ona görə məsələyə diqqətli yanaşmalıyıq”.\nDeputat Məlahət Həsənova isə sosial şəbəkələrdə parlamentin adına sərt ifadələr yazıldığını qeyd edib: "Mili Məclisə küfr edirlər. Amma parlament qısa müddətdə beynəlxalq münasibətlərdə, pandemiya dövründə və Vətən müharibəsində çox fəal çalışıb. Ona görə də əldə etdiyimiz uğurlara kölgə salmaqlarına imkan verməməliyik”.\nTahir Rzayev Eldəniz Səlimovla çox ünsiyyətdə olduğunu deyərək əlavə edib ki, bu qədər sakit, mədəni insanın birdən-birə belə hərəkətə yol verdiyinə inana bilmir: "Ancaq törətdiyi əməl ortadadır. Sahibə xanım, siz dünən videokonfransda bizə bir fləşkart göstərdiniz. Ondan sonra səhərə kimi ağrılı hisslər keçirdim. Biz nə üçün deputat adını aşağıladıq?!”.\nMüzakirələr zamanı deputat Tahir Kərimlinin həmkarını müdafiə etməsi spiker Sahibə Qafarovanı əsəbiləşdirib.\nTahir Kərimli deyib ki, hər bir deputatın içində kədər var: "Bu onunla bağlı deyil ki, öz həmkarımızın qələmini qırırıq. Burada hər bir deputatın nüfuzu üçün zərbə görürük. Mən də hiss edirəm ki, xalqımızın gözündə kiçildik. İntizam Komissiyasının qərarını alqışlayıram. Çünki o iclasda ancaq xəsarət yetirmədən danışılıb. 309-2-ci maddədən söhbət getmir. Polisin həddində idimi ki, deputatın səlahiyyət həddini aşıb-aşmadığını qiymətləndirsin? Niyə polis gedib öz rəhbərinə məlumat vermədi? Deməli, polisin yiyəsi var, ancaq deputatın yiyəsi yoxdur. Hər gün bizə polis orqanlarından dəfələrlə şikayətlər gəlir. Mən bilirəm ki, Eldəniz Səlimov mənə heç nə edə bilməz. Amma digər rəsmi qurumlar haqqımda axtarıb nəsə tapa bilər. Hərəmizi bir adla götürüb deputat səlahiyyətindən məhrum edək. Onda camaat da düz deyir ki, parlamenti buraxaq".\nMilli Məclis sədri Sahibə Qafarova həmkarına sərt reaksiya verib.\nSpiker deyib ki, deputatın yiyəsi xalqdır: "Şəxsən mən sizi iclasdan sonra kabinetimə, 10 dəqiqəlik səsə qulaq asmağa dəvət edəcəyəm. Mən özüm çıxacağam zaldan, siz ona qulaq asarsınız. Sizin çıxışınız məni məyus etdi”.\nİyulun 29-da saat 01 radələrində Xaçmaz şəhərində yerləşən "Starıy Dvor” restoranında deputat Eldəniz Səlimovun polis əməkdaşına xidməti vəzifələrinin icrası ilə əlaqədar zor tətbiq etməsi barədə Daxili İşlər Nazirliyi tərəfindən yayılan məlumat Baş Prokurorluqda araşdırılıb.\nArdınca Baş Prokurorluqda Cinayət Məcəlləsinin 309.2-ci (vəzifə səlahiyyətlərini aşma) maddəsi ilə cinayət işi açılıb.\nAvqustun 2-də isə Eldəniz Səlimov YAP-dan çıxarılıb.\nE.Səlimov 2010-cu ildən Milli Məclisin üzvüdür, o, 55 saylı Xaçmaz şəhər dairəsindən mandat alıb.


Windows 10-da təyyarə rejimini necə söndürmək olar\n11 / 03 / 2020 2 dəqiqə oxundu\nBu yazıda, Windows 10 PC / Laptop-da Təyyarə rejimini necə söndürə biləcəyinizi nəzərdən keçirəcəyik.\nTəyyarə rejimi bir şeyi nəzərə alaraq hazırlanmışdır - istifadəçilərin cihazlarını təyyarədə pilotların siqnal qəbulunu pozmadan istifadə etməsinə icazə verin. Unutmayın ki, Təyyarə rejimi AÇIK ikən WiFi və Mobil interneti söndürür və Təyyarə rejimini söndürdükdən sonra avtomatik olaraq bərpa olunur.\nMetod 1 - Donanım düyməsindən istifadə\nBir çox mobil cihazda təyyarə rejimini açmaq və ya söndürmək üçün bir cihaz açarı var. Cihazınızdan bütün simsiz siqnalları bağlamaq üçün bu düyməni istifadə edə bilərsiniz və ya keçid edə bilərsiniz. Bu üsul cihazınızdakı bir cihaz açarının istifadəsini əhatə edir. Bu gün bir neçə Windows 10 Cihaz, Təyyarə rejimi üçün ON / OFF arasında keçid etməyə imkan verən xüsusi bir cihaz açarına sahibdir.\nBu cihaz açarına sahib cihazlarınız varsa, işiniz burada aparılır. Lakin, həmişə olduğu kimi, bu keçid olan cihazların sayı çox azdır və bu keçid olan bir cihazın olmaması şansınız var. Bəli, onda oxuyun.\nMetod 2 - Bildirişlər Kaydırıcısından istifadə\nBu Təyyarə rejimini söndürməyin ən sadə yollarından biridir. Windows 10 PC / Laptop-da Notification Slider-i açın. Bir Təyyarə rejimi düyməsini tapacaqsınız. ON / OFF arasında keçid etmək üçün vurun.\nBu metodun üstünlüyü ondan ibarətdir ki, o da heç bir üçüncü tərəf tətbiqetmələrinin Təyyarə rejimini kənara qoymasına imkan vermir. PC / laptop rejimi əl ilə dəyişməyincə təyin olunmuş rejimdə qalacaq.\nMetod 3 - Windows 10 Parametrlərindən istifadə\nBu üsulda, Təyyarə rejimini söndürmək üçün Windows 10 Parametrlərindən istifadə edəcəyik. Yuxarıda göstərilən metodlar həqiqətən sizin üçün işləmirsə, bu üsuldan istifadə edin.\nƏvvəlcə ilk şey, Başlat menyusunu açın. Bunu sol altındakı Başlat menyusuna vurmaq və ya klaviaturadakı Windows düyməsini vuraraq edə bilərsiniz.\nBaşlat menyusunda, Windows 10 Parametrlərini açmaq üçün Parametrlər simgesini vurun.\nƏlaqədar parametrləri açmaq üçün Şəbəkə və İnternetə vurun. Windows 10 Ayarları pəncərəsində Şəbəkə və İnternet Ayarları seçimini seçin.\nŞəbəkə və İnternet parametrlərini daxil etdikdən sonra, sol bölmədə xüsusi Təyyarə rejimi sekmesini görəcəksiniz.\nTəyyarə rejimi sekmesini vurun və sağ tərəfdən pəncərədə, Təyyarə rejiminə həsr olunmuş bütün müvafiq parametrləri görəcəksiniz. Təyyarə rejimi üçün ON / OFF arasında keçid etmək üçün ilk parametrləri vurun.\nTəyyarə rejimi artıq OFF-ə dəyişdiriləcəkdir.\nWindows 10-da Təyyarə rejimini söndürün\nəvvəlki Windows 10-da Firewall'ı necə aradan qaldırmaq olar\nsonrakı Windows 10-da bir videonu necə əkmək, kəsmək və ya qısaltmaq olar


Uğur Subaşı | 14.09.2021\n❝İnsan buraya yatınca anlıyor. Bir an önce aşılarını olsunlar. Aşı olmamanın pişmanlığını burada yaşadım❞\nSakarya Eğitim ve Araştırma Hastanesinde tedavisi süren 28 yaşındaki Murat Memiş yaşadıklarını anlattı https://t.co/HvRlsvV4X9 pic.twitter.com/x6BMyHNpIo\n— ANADOLU AJANSI (@anadoluajansi) September 14, 2021\n"Zamanı gelince hemen aşılarımı olacağım"\naşı Murat Memiş Sakarya yeni tip koronavirüs yoğun bakım


Şəki şəhərində vətəndaşa məxsus ümumi sahəsi 192 kv.m olan kürsülü 5 otaq, aynabənddən ibarət evin yanar konstruksiyaları və dam örtüyü yanıb. Qonşu evlər yanğından mühafizə olunub. Yanğın saat 23:58-də yanğınsöndürənlər tərəfindən söndürülüb.\nSabirabad rayonu, Məmişlər kəndində (rayon mərkəzindən 6 km aralı) vətəndaşa məxsus ümumi sahəsi 48 kv.m olan mağazasının yanar konstruksiyaları və içərisində olan ərzaq malları yanıb. Yaxınlıqdakı digər mağazalar yanğından mühafizə olunub. Yanğın saat 00:23-də yanğınsöndürənlər tərəfindən söndürülüb.\nFövqəladə Hallar Nazirliyinin Böhran Vəziyyətlərində İdarəetmə Mərkəzinə daxil olmuş məlumata əsasən, Bakı şəhəri, Sabunçu rayonunda 1 nəfərin dənizdə batması ehtimal olunur. Fövqəladə Hallar Nazirliyinin dalğıc-xilasediciləri hadisə yerinə cəlb olunmuş və axtarışlara başlanılıb. Əlavə məlumat veriləcək.\nQobustan rayonu, Təklə Mirzəbaba kəndində (rayon mərkəzindən 28 km aralı) vətəndaşa məxsus ümumi sahəsi 200 kv.m olan ikimərtəbəli 7 otaq və aynabənddən ibarət evin dam örtüyünün yanar konstruksiyalar 20 kv.m sahədə yanıb. Evin qalan hissəsi yanğından mühafizə olunub. Yanğın saat 18:17-də yanğınsöndürənlər tərəfindən söndürülüb.\nOğuz rayonu, Xaçmaz kəndində vətəndaşa məxsus ümumi sahəsi 25 kv.m olan mağazanın yanar konstruksiyaları yanıb. Yaxınlıqdakı tikililər yanğından mühafizə olunub. Yanğın saat 20:44-də yanğınsöndürənlər tərəfindən söndürülüb.\n2014.07.21 / 09:05


İki Dövlət Xidməti, bir mərkəz ləğv olundu - Prezident daha iki nazirlikdə dəyişiklik etdi - mia.az\nŞriftin ölçüsü / 1107 dəfə oxunub\n17 Yanvar 2019 [18:53]\nMia.az xəbər verir ki, fərmana əsasən, Maliyyə Nazirliyinin Dövlət Borcunun İdarə Edilməsi Agentliyi ləğv edilir və onun funksiyaları Nazirliyin Aparatına verilir.\nMaliyyə Nazirliyinin Dövlət Xəzinədarlıq Agentliyinin əsasında Azərbaycan Respublikasının Maliyyə Nazirliyi yanında Dövlət Xəzinədarlıq Agentliyi yaradılır.\nBundan başqa, Gənclər və İdman Nazirliyinin tabeliyində Gənclərin Problemləri üzrə Elmi Araşdırmalar Mərkəzi ləğv olunub.\nFərmana əsasən, Bakı şəhərində, habelə "ASAN xidmət” mərkəzlərinin yerləşdiyi Azərbaycanın digər inzibati ərazi vahidlərində "Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin fəaliyyətinin təmin edilməsi haqqında” Prezidentin 2012-ci il 5 sentyabr tarixli fərmanının 5-ci hissəsində nəzərdə tutulan dövlət xidmətləri yalnız "ASAN xidmət” mərkəzlərində həyata keçiriləcək.\nMüəyyən edilir ki, Nəqliyyat, Rabitə və Yüksək Texnologiyalar Nazirliyinin saxlanılması üçün hər il üçün dövlət büdcəsindən ayrılan vəsaitin (dövlət əsaslı vəsait qoyuluşu (investisiya xərcləri) istisna olmaqla) yuxarı həddi Nazirliyin tabeliyindəki qurumların ("AzInTelekom” Məhdud Məsuliyyətli Cəmiyyəti istisna olmaqla) dövlət büdcəsinə ödədiyi dividendin cəmi məbləğinin yuxarı həddi ilə məhdudlaşır.


» Hərbi-dəniz təlimlərinə start verilib\nHərbi-dəniz təlimlərinə start verilib\n16 Oktyabr 2017 15:40\nKoreya yarımadasının ətrafındakı sularda ABŞ və Koreya Respublikası silahlı qüvvələri birgə hərbi-dəniz təlimlərinə başlayıblar.Beş gün davam edəcək təlimlərə oktyabrın 16-da start verilib. Təlimlər Şimali Koreya tərəfindən törədiləcək təxribatların qarşısının alınması və birgə əməliyyatların səmərəliliyinin artırılması məqsədini daşıyır.Hərbi təlimlərdə ABŞ hərbi-dəniz qüvvələrinə məxsus “Ronald Reyqan” atom aviadaşıyıcı gəmisi daxil olmaqla 40 gəmi, o cümlədən Koreya Respublikasının “Aedis” sistemləri ilə təchiz edilmiş esminesləri iştirak edir. Təlimlərə qırıcı və patrul təyyarələri də qatılıb.İki ölkə hərbiçilərinin Şimali Koreyaya məxsus sualtı qayıqlara və raketlərə qarşı təlimlər keçəcəyi bildirilir. Bundan əlavə, düşmənin Koreya Respublikası ərazisinə daxil olmaq istəyən xüsusi təyinatlılarına qarşı hücum əməliyyatları da nəzərdən keçirilir.xeber100.com


23:06 22.06.2021 52\nSabiq prezident Robert Köçəryanın lideri olduğu "Ermənistan" bloku Mərkəzi Seçki Komissiyasına qarşı məhkəmə iddiası qaldırıb.\nMilli.Az virtualaz.org-a istinadən bildirir ki, Blok məhkəmənin MSK-nın 19 iyun qərarını qismən etibarsız hesab etməsini və hakim "Vətəndaş müqaviləsi" partiyasına xəbərdarlıq etməsi tələbini irəli sürüb.\nXatırladaq ki, "Ermənistan" bloku 17 iyun tarixində MSK-ya müraciət edərək, seçki kampaniyası dövründə "Vətəndaş müqaviləsi" partiyasının inzibati resurslardan, xüsusən də çox sayda polis işçisindən, xidməti avtomobillərdən, mətbuat xidməti işçilərindən və hətta rəsmi "Facebook" səhifəsindən istifadə etdiyini bildirib.\n19 iyun tarixində MSK Blokun şikayətini rədd etmək barədə qərar çıxarıb.\nErmənistanda iyunun 20-də erkən parlament seçkiləri keçirilib. Səsvermənin nəticələrinə görə, Nikol Paşinyanın "Vətəndaş müqaviləsi" partiyası səslərin demək olar ki, 54% -ni qazanaraq böyük fərqlə qalib gəlib. "Ermənistan" bloku 21,4%, "Şərəfim var" bloku 5,23% səs alıb. Bu üç qüvvə yeni parlamentdə təmsil olunacaq.\nXəbərin mənbəyi: https://news.milli.az/world/959001.html


Ehtiyat namizədin olması hakimiyyətə seçim imkanı verir | Razi Nurullayev's Blog\nEhtiyat namizədin olması hakimiyyətə seçim imkanı verir\n«İbrahimbəyovun qeydiyyata alınmaması da ölkədə siyasi situasiyanın dəyişməsinə səbəb ola bilər»\nRazi Nurullayev: «Bəri başdan YAP namizədinin qalib gələcəyi bəlli olarsa, beynəlxalq aləmin seçkinin nəticələrini də tanıması şübhə altına alına bilər»\nMilli Şuranın sədri, prezidentliyə vahid namizəd Rüstəm Ibrahimbəyovun ölkəyə qayıdışına bir neçə gün qalıb. Bir çox ekspertlər R.Ibrahimbəyovun qayıdışının ölkədəki siyasi proseslərə ciddi təsir edə biləcəyi fikrindədir. AXCP sədrinin müavini Razi Nurullayevə ilk sualımız bununla bağlı oldu.\n– Razi bəy, Rüstəm Ibrahimbəyovun vətənə qayıdışı ölkədə hansı siyasi situasiyanı yaradacaq?\n– Rüstəm Ibrahimbəyovun ölkədən getməsindən xeyli zaman keçib. Artıq Rüstəm Ibrahimbəyovun ölkəyə qayıdışı ilə bağlı nəinki Azərbaycanda, ölkədən kənarda da ciddi ajiotaj yaranıb. Son zamanlar xarici mətbuatda Rüstəm Ibrahimbəyov, Milli Şura ilə bağlı geniş və ətraflı məqalələr dərc olunub. Bunun da nəticəsində də Milli Şuraya, Rüstəm Ibrahimbəyova qarşı daxildə və xaricdə ciddi maraq yaranıb. Rüstəm Ibrahimbəyov artıq Azərbaycan cəmiyyətinə bir xilaskar, iyirmi ildən sonra müxalif baxışlı insanların vahid namizədi kimi təqdim olunub. Rüstəm Ibrahimbəyov ictimai fəalları, siyasi partiya rəhbərlərini, QHT təmsilçilərini bir araya toplayan insandır. Rüstəm Ibrahimbəyovun Azərbaycana qayıdışı bir hadisə ola bilər. Artıq hakimiyyətin Rüstəm Ibrahimbəyovun həbsiylə bağlı planları bu cür situasiyada nəticə verə bilməz. Rüstəm Ibrahimbəyovun ölkəyə qayıdışı ilə bağlı böyük maraq var. Beynəlxalq media da baş verən prosesləri diqqətlə izləyir. Bu isə Milli Şuraya diqqəti daha da artırır.\n– Hakimiyyətin son zamanlar Rüstəm Ibrahimbəyova qarşı təbliğatda qabartdığı məqamlardan biri də onun namizədliyinin qeydə alınmayacağı və ümumiyyətlə, ölkəyə qayıdışı zamanı həbs oluna biləcəyi ilə bağlıdır. Bu addımların hər hansı birinin reallığa çevrilməsi hansı vəziyyəti yarada bilər?\n– Rüstəm Ibrahimbəyovun həbs olunmasını istisna edirəm. Hesab edirəm ki, Rüstəm Ibrahimbəyovu həbs etməyə hakimiyyət cürət etməz. Bu nəinki daxildə, beynəlxalq aləmdə qalmaqal yarada bilər. Digər tərəfdən, Rüstəm Ibrahimbəyovun həbs olunmasına cəhd Azərbaycanda 2013-cü il prezident seçkilərinin bəri başdan demokratik keçirilməyəcəyinə dəlalət edəcək. Bu isə demokratik düşərgənin əlinə əlavə arqumentlər verəcək ki, beynəlxalq aləmdə Azərbaycanda azad və ədalətli seçkilərin keçirilməsinə şəraitin olmadığını bəyan etsin. Bunu Azərbaycan hakimiyyəti də bilməmiş deyil. Rüstəm Ibrahimbəyovun həbsi yüzlərlə Oskar mükafatçılarının müxtəlif ölkələrdə dövlət başçılarına müraciətləri ilə müşayiət olunacaq. Nəticədə 2010-cu il “Eurovision”da Azərbaycana olan maraqdan daha yüksək maraq meydana gələcək. Bu da hakimiyyəti çıxılmaz vəziyyətə sala bilər. Bu addım siyasi anlamda canlanma yaratmaqla yanaşı, Rüstəm Ibrahimbəyovu qəbul etməyən insanların da müxalifət düşərgəsi ətrafında birləşməsinə səbəb ola bilər.\nRüstəm Ibrahimbəyovun qeydiyyata alınmaması da ölkədə siyasi situasiyanın dəyişməsinə səbəb ola bilər. Hətta seçkilərə qədər Azərbaycanda kütləvi siyasi aksiyaların baş verməsi ümumi situasiyanı dəyişə bilər. Bu isə Azərbaycanda azad və ədalətli seçkilərin keçirilməsinə şəraitin olmadığını deməyə əsas verəcək. Müxalifətin əsas namizədinin qeydə alınmaması beynəlxalq aləmdən hakimiyyətə qarşı sərt reaksiyalara səbəb olacaq. Hakimiyyət güzəştlərə getməyə məcbur ediləcək.\n“Seçkilərin nəticələri tanınacaqmı?”\n– Bir müddət əvvəl Avropa Parlamenti, daha sonra ABŞ Konqresinin Helsinki Komissiyası Azərbaycandakı durumu təhlil edərək ölkənin iki – demokratiya və avtoritarizmin -yol ayrıcında olduğunu vurğulayıblar. Sizcə, qarşıdakı aylarda hazırkı yanaşma təkrar oluna bilərmi?\n– Təbii ki, sərt mövqeyi gözləməyə dəyər. Indiyə qədər Azərbaycanda keçirilən seçkilərdə belə fikir formalaşıb ki, budəfəki seçkilərdə müəyyən dəyişiklik olacaq. Amma Azərbaycanın qeyri-demokratik olması, seçkilərin saxtalaşdırılması, ölkədə siyasi azadlıqların olmamasıyla bağlı nə Avropada, nə də ABŞ-da birmənalı fikir olmayıb. Qərb heç bir zaman Azərbaycanın qeyri-demokratik olduğunu, bu ölkədə siyasi problemlərin mövcudluğunu vurğulamamışdılar. Amma artıq Azərbaycanda demokratik seçkinin keçirilib-keçirilməməsi müzakirə mövzusu deyil. “Azərbaycan hakimiyyəti normal seçki keçirəcəkmi?” əsas məsələ artıq budur. Azərbaycanda demokratiyanın olmaması, Milli Şuranın vahid namizədinin sıxışdırılması, bərabər şəraitin yaradılmaması Avropada və ABŞ-da ölkəmizlə bağlı qəti mövqe formalaşdıracaq. Nəticədə Azərbaycana ciddi sanksiyalar tətbiq oluna, beynəlxalq təşkilatlar səviyyəsində Azərbaycana təzyiqlər güclənər. Eyni zamanda bu cür davam edərsə, bəri başdan YAP namizədinin qalib gələcəyi bəlli olarsa, seçkinin nəticələrinin tanınması şübhə altına alına bilər. 2010-cu il seçkilərində ABŞ-da ciddi müzakirələr gedirdi ki, parlament seçkilərinin nəticələri tanınsın, yoxsa yox. Əksəriyyət bəyan edirdi ki, seçkinin nəticələri tanınmasın. Amma daha sonra bu və ya başqa formada parlamentlə əməkdaşlıq edildi. Amma nəticələrin tanınmaması 2013-cü ildə baş verə bilər.\n“Xalq Milli Şuranı dəstəkləyir”\n– Milli Şuradakı ehtiyat namizədlə bağlı məsələ mətbuatda ciddi müzakirə olunmaqdadır. Və bu müzakirələrin nəticəsi olaraq ACP ilə Müsavat Partiyası arasında başlanılan qarşılıqlı ittihamlar cəmiyyət tərəfindən birmənalı qarşılanmır. AXCP olaraq bu xoşagəlməz tendensiyanı necə dəyərləndirirsiniz?\n– AXCP rəhbərliyinin həmişə bu məsələlərlə bağlı aydın mövqeyi olub. AXCP-yə görə, Milli Şuranın vahid namizədi olmalıdır və məhz həmin namizəd ətrafında bütün müzakirələr aparılmalıdır. Əsas namizəd təbliğ olunmalıdır. Ehtiyat namizədin olması isə hakimiyyətə seçim imkanı verir. Bu gün əfsuslar olsun ki, Milli Şurada ehtiyat namizədin olması təşkilatın daxilinə narazılıq toxumu səpib. Eyni zamanda Azərbaycan cəmiyyəti də əvvəlki toplum deyil. Insanların artıq siyasi yetkinliyi kifayət qədər artıb. Insanlar əyrini düzdən seçə bilirlər. Bu baxımdan cəmiyyətin də mövqeyi mənfidir. Onlar istəyir ki, Milli Şuranın bir namizədi olsun. Çünki Milli Şuranın qayəsində dayanan proses nədən ibarət olub? Azərbaycan xalqı seçkilərdə müxalifəti günahlandırırdı ki, siz birləşə bilmirsiniz. AXCP-nin mövqeyi bundan ibarət oldu ki, müxalifətdaxili intriqalardan kənar dayanmaq, iddiaları kənara qoymaq və xalqın yanında olmaq lazımdır. Xalqın yanında olmaq isə o deməkdir ki, Milli Şuranın vahid mövqeyi, vahid namizədi olmalıdır. Bu baxımdan AXCP yenə bu mövqeyində dayanır. Hesab edirik ki, əgər vahid namizəd qeydə alınmayacaqsa və ehtiyat namizəd irəli sürüləcəksə, bu seçkilərin azad və ədalətli keçirilməsinə dəlalət edə bilməz.\n– Hakimiyyət Milli Şura üzvlərinin son zamanlar xarici səfərlərini xaricdən dəstək əldə etməyə çalışmaqla əlaqələndirir. Halbuki, Milli Şura təmsilçiləri bu səfərlərin ölkədəki seçki prosesinə marağın artırılmasına xidmət etdiyini bildiriblər. Iqtidar nümayəndələri isə öz növbələrində Azərbaycanın təbii sərvətlərindən istifadə edərək beynəlxalq səfərlərində mübadilə predmetinə çevirirlər…\n– Xalq artıq əyrini düzdən seçməyi bacarır. Əlbəttə, hər kəs görür ki, hakimiyyət administrativ resurslardan istifadə edərək özünün siyasətini aparır. Burada məqsəd beynəlxalq dəstəyə nail olmaqdır. Amma hazırda xalq indiki hakimiyyətdən kifayət qədər narazıdır. Bu xalq müxalifətin tərəfdarıdır, Milli Şuranı və onun yürütdüyü siyasəti dəstəkləyir. Xalqın bir hissəsi kənardan prosesləri seyr etsə də, onlar da hakimiyyətin yürütdüyü siyasətdən məmnun deyil. Kənarda dayanan kəsim də gözləmə mövqeyindədir. Artıq bu kəsim Milli Şuraya və onun namizədi istiqamətinə meyillənməyə başlayıb. Proses bu cür gedərsə, kənarda qalan insanlar da son seçimlərini müxalifətin üzərində dayandıracaqlar. Xalq narazıdır və narazılığa qarşı mübarizə aparan insanların yanında olmaq istəyir. Xalq müxalifəti dəstəkləyir və bu dəstək özünü seçki öncəsi aksiyalarda göstərəcək.\n“Hakimiyyət namizədini son anda dəyişə bilər”\n– Hazırda mətbuatın gündəmində olan daha bir məsələ YAP sədrinin müavini Mehriban Əliyevanın prezidentliyə namizədliyi ilə bağlıdır. Maraqlıdır ki, artıq uzun müddət bu məsələ müzakirə olunsa da qarşı tərəfdən heç bir reaksiya və ya məlumatın təkzibi gəlmir. Sizcə, hər hansı bir anda hakimiyyətin əsas namizədi dəyişə bilərmi?\n– Bu, hakimiyyətdə əsas müzakirə olunan məsələlərdən biridir. Hakimiyyətin namizədinin dəyişdirilməsiylə bağlı son anda qərar qəbul edilə bilər. Amma bu zaman bir neçə faktoru da nəzərə almaq lazımdır. Hazırda bir çox beynəlxalq təşkilatlar tərəfindən müzakirələr aparılır, müxalifətin beynəlxalq təşkilatlara çeşidli müraciətləri olub ki, Ilham Əliyevin 3-cü dəfə namizədliyi hüquqi cəhətdən nə dərəcədə düzgündür? 2009-cu ildə referendum nəticəsində iki dəfədən artıq dövlət başçısı seçilmək imkanının Konstitusiyadan götürülməsini Venesiya Komissiyası alqışlamamışdı. Bu baxımdan mənə elə gəlir ki, hakimiyyətdə belə düşünən insanlar var ki, beynəlxalq aləm 3-cü dəfə namizədliyə isti yanaşmaya da bilər. Əgər bu özünü pik nöqtəyə çatdıracaqsa, xalqın da bununla bağlı sərt reaksiyası olacaqsa, ola bilsin ki, hakimiyyət seçimini dəyişsin. Bu dəyişiklik daha çox Azərbaycanın daxilində baş verən proseslərdən və beynəlxalq aləmin təpkisindən asılı məsələdir. Bu tendensiyanın yekunu avqustda tamamilə bəlli olacaq.\n– Hakimiyyət müxalifətin xalqın dəstəyini ala bilməyəcəyini iddia etsə də, digər tərəfdən nəzarətində olan KIV-lərdə Milli Şuranı sərt tənqid edir. Hakimiyyətdəki bu təlaş nədən qaynaqlanır? Hətta hakimiyyət belə bir fərziyyə də ortaya qoyub ki, müxalifətin cəmiyyətdəki dəstəyi 4 faizə qədərdir. Əgər normal seçkilər keçirilərsə, hakimiyyət real olaraq neçə faiz səs ala bilər?\n– Indiyə qədər keçirilən seçkilərdə 2013-cü ildəki kimi açıq situasiya heç zaman olmayıb. Bu gün artıq iki qütb mövcuddur. Bir qütbdə Milli Şura dayanır. Milli Şura bütün Azərbaycan müxalifətinin, narazı elektoratın təmsilçisidir. Ikinci qütb isə hazırkı iqtidardır. Bu iki qütbdən kənarda siyasi proseslərə təsir göstərə biləcək ciddi elektorat yoxdur. Bu baxımdan hakimiyyət çox narahatdır. Çünki Milli Şura Azərbaycanın bütün narazı elektoratını öz ətrafında birləşdirə bilib. Buna görə də Milli Şura hakimiyyətin hədəfindədir. Real seçki keçirilərsə, bu zaman düşünürəm ki, əsas mübarizə YAP ilə Milli Şura arasında gedəcək. Bu seçkilərdə isə Milli Şura namizədinin qələbə qazanmaq şansları daha çoxdur. Sadəcə olaraq YAP-ın administrativ resursları, büdcə təşkilatları var. Hakimiyyətin bu strukturlara təsir etmək imkanları daha böyükdür. Seçkilərdə Milli Şuranın namizədinin qələbə çala biləcəyinə əmin olsam da, əgər inzibati üsullar tətbiq olunarsa, zorən ikinci tur baş verə bilər. Amma Azərbaycanda belə bir ənənə yoxdur. Birinci mərhələdə demokratik seçkilər keçirilərsə, Milli Şuranın vahid namizədi qələbə çalacaq.\nŞənbə, 27 İyul 2013 08:40 (Azadlıq qəzeti)\nTagged with: Milli Şura, Razi Nurullayev\n« Если кандидатура Рустам Ибрагимбекова не будет зарегистрирована, это может изменить ситуацию в стране\nDeclaration and the Founders of the National Council of Democratic Forces of Azerbaijan »


BRİTANİYA SƏFİRİ GƏNCƏDƏ\nMartın 15-17 tarixlərində Böyük Britaniyanın ölkəmizdəki səfiri Lourens Bristou nümayəndə heyətilə Gəncədə səfərdə oldu. Tanışlıq xarakteri daşıyan bu səfərin məqsədi Gəncənin sosial-iqtisadi, elmi-mədəni həyatını yaxından öyrənmək, hökumətlərarası qarşılıqlı əməkdaşlıq çərçivəsində Britaniya iş adamlarının gələcəkdə fəaliyyəti üçün regionun mövcud vəziyyətini öyrənmək idi. Qonaq şəhər icra başçısı ilə görüşdü, Gəncə Gil-torpaq İstehsalat Birliyi, Cihazqayırma, Avtomobil zavodlarında və Qənnadı fabrikində oldu, "S&P Traning" Təlim Mərkəzinə gəldi, Gəncə Dövlət Universitetinin "GDU" müəllim və tələbələri ilə görüşü keçirildi, "Gəncə Biznes Qrupu" Qeyri-Hökumət TəşkilatınРґa oldu, bir sıra müxalifət partiyaların Gəncə şəhər təşkilatlarının rəhbərləri ilə də görüşdü.\nTEXNİKİ YARADICILIQ ÜZRƏ BAXIŞ MÜSABİQƏSİ\nMartın 12-də Yevlax şəhərində texniki yaradıjılıq üzrə baxış müsabiqəsi keçirildi. Burada Gəncə, Mingəçevir, Bərdə, Ağcəbədi, Naftalan və Göyçay rayonlarının uşaq texniki yaradıcılıq mərkəzlərinin yeniyetmələri iştirak etmişlər.Birinci yerlərə Ruhlan Məmmədov "gəmi modeli", Nicat Qafarov "avtomodel" və Nicat Ələsgərov "raket modeli", II dərəcəli diplomlara isə Nəcəf Tağıyev "təyyarə modeli", Rəhman Tağıyev "təyyarə modeli", Cavid Yusifov "raket modeli", Xəyalə Alməmmədova "radiotexnika" layiq görülmüşlər. Qaliblərin hamısı Gəncə şəhər 6 saylı orta məktəbin şagirdləridir.\nMAKARON SEXİ AÇILACAQ\nİqtisadi İnkişaf Nazirliyinin Sahibkarlığa Kömək Milli Fondu tərəfindən "NEON" firmasının nəzdində yeni bir sexin açılması üçün kredit ayrılıb. Bu haqda məlumatı "Gəncəbasar" qəzetinə "NEON" firmasının direktoru Arif Həsənov verib. Onun sözlərinə görə, ayrılmış vəsaitin bir hissəsi sex binasının inşasına sərf edilib: "Pulun qalan hissəsinin verilməsi mart ayının sonuna planlaşdırılıb. Bu vəsaitə lazım olan avadanlıqlar alınacaq. Çox ehtimal ki, yeni sex aprel-may aylarında istifadəyə veriləcək". A. Həsənov onu da qeyd etdi ki, yeni makaron sexində təxminən 25-ə yaxın işçi çalışacaq.\nKİKBOKSİNQ ÜZRƏ AZƏRBAYCAN BİRLİYİ\nBakı şəhərində 12-14 martda yeniyetmələr "1988-89" və gənclər "1986-87" arasında kikboksinq üzrə Azərbaycan birinciliyi keçirilmişdir. Yarışda respublikanın müxtəlif şəhər və rayonlarından gəlmiş 250-yə kimi idmançı iştirak etmişdir. Bu birincilikdə Gəncə kikboksçuları əla çıxış edərək 10-cu dəfə komanda birinciliyi qazanmışlar. Yarışdan 12 idmançımız evə medalla qayıdıb. Yeniyetmələr arasında Kamil İsmayılov "üçüncü dəfə", Zaur Məmmədov qızıl medal qazanıblar. Emil Əhmədov, Orxan Hadiyev ikinci, Hüsnəddin Zufarov, Xurşud Zufarov üçüncü yerə çıxmışlar. Gənclər arasında Nicat Alməmmədov, Qalib Bayramov, Emin Bayramov "dördüncü dəfə", Sərxan Cabbarov "altıncı dəfə" respublika çempionu adına layiq görülüblər. Sənan Haqverdiyev gümüş, Babək Cəfərov bürünc medallara sahib olmuşlar.Qaliblər may ayında Yunanıstanda keçiriləcək dünya birinciliyinə vəsiqə qazanmışlar.\nMartın 14-15-də Gəncə şəhərinin "Dinamo" idman cəmiyyətində 1987-88-ci ildə anadan olmuş yeniyetmələr arasında sərbəst güləş üzrə şəhər birinciliyi keçirilmişdir. Qələbə uğrunda "Dinamo", "Spartak", "Zenit" idman cəmiyyətlərinin, "Təhsil" idman mərkəzinin, 1 və 2 saylı UGİM-in 100-ə yaxın gənc pəhləvanı mübarizə aparmışlar.İki gün davam edən bu yarışda Azər Paşayev, Paşa Paşayev "Təhsil", Arzuman Qurbanov "Zenit", Tahir Qoşqarov "Dinamo", Yusif Muxtarov "Təhsil", Zabit Kazımov "Dinamo", Aqil Quliyev "Zenit", Səbuhi Məmmədov və Nail Tahirov "Dinamo" qalib gəliblər.Şəhər birinciliyinin qalibləri apreldə Mingəçevirdə keçiriləcək respublika zona birinciliyində çıxış edəcəklər.\nPAUERLİFTİNQ ÜZRƏ ŞƏHƏR ÇEMPİONATI\n14 mart Gəncə Oimpiya İdman Kompleksində pauerliftinq üzrə ilk dəfə şəhər çempionatı keçirilib. İdmançılar pauerliftinqin benç-pres növü üzrə yarışıblar. Çempionata 40-dan artıq ağır atlet qatılmışdır. Onlar müxtəlif idman məktəblərini, cəmiyyətləri və mərkəzləri təmsil edirdi. 52 kq-da 2 saylı Uşaq Gənclər, İdman Məktəbindən Tural Verdiyev fərqlənib. "Məhsul" İdman cəmiyyətinin yetirmələri Nizami Həsənov 60 kq,Niyazi Həsənov 67,5 kq, Sərxan Əliyev isə 82,5 kq çəki dərəcələrində birinci yerlərə sahib olublar. "Dinamo" İdman Cəmiyyətindən Xaqani Abdullayev 90 kiloqramda öz çəkisində olan bütün idmançıları geridə qoya bilib. 90-dan yuxarı çəki dərəcəsində isə İlham Əliyev çempionatın ən yüksək pilləsinə qalxıb.


Ana səhifə » Siyasət » XİN prezident seçkiləri ilə əlaqədar Azərbaycanın diplomatik nümayəndəlikləri və konsulluqlarında görülən işlərə dair məlumat yayıb\nAZƏRTAC xəbər verir ki, bu barədə Xarici İşlər Nazirliyinin mətbuat xidmətinin prezident seçkilərinə hazırlıq işləri ilə bağlı açıqlamasında məlumat verilir.\nQeyd edilir ki, Seçki Məcəlləsinin 2.3.-cü maddəsinə əsasən, Azərbaycanın diplomatik nümayəndəlikləri və konsulluqları seçkilərin və referendumun keçirilməsi zamanı Azərbaycandan kənarda yaşayan Azərbaycan Respublikası vətəndaşlarının Azərbaycan Konstitusiyasının 3-cü və 56-cı maddələrində nəzərdə tutulan (seçki) hüquqlarının həyata keçirilməsinə kömək göstərməlidirlər. Eyni zamanda, Azərbaycan Respublikası Prezidentinin 2007-ci il 26 fevral tarixli 532 nömrəli Fərmanı ilə təsdiq edilmiş “Azərbaycan Respublikasının Konsulluğu haqqında Əsasnamə”nin 4.12.-ci maddəsinə əsasən, Azərbaycan Respublikasının diplomatik nümayəndəlikləri və konsulluqları konsul dairəsində yaşayan və (və ya) müvəqqəti olan Azərbaycan Respublikası vətəndaşlarına seçki hüquqlarını həyata keçirmələrinə kömək göstərir.\nMərkəzi Seçki Komissiyasının təşəbbüsü əsasında Azərbaycan Respublikası Prezidenti seçkilərinin təşkili ilə əlaqədar metodik təcrübə mübadiləsi məqsədilə martın 13-də Xarici İşlər Nazirliyində Mərkəzi Seçki Komissiyasının nümayəndə heyəti, Xarici İşlər Nazirliyinin tərkibindəki sözügedən işçi qrupun üzvlərinin iştirakı ilə təlimin keçirilməsi nəzərdə tutulub.\nHazırda Azərbaycanın diplomatik nümayəndəlikləri və konsulluqlarında konsulluq qeydiyyatında olan 18 yaşına çatmış Azərbaycan Respublikası vətəndaşlarının - aktiv seçki hüququna malik seçicilərin sayı barədə məlumatlar XİN tərəfindən Mərkəzi Seçki Komissiyasına təqdim edilib.


Bakı Şəhər Baş Polis İdarəsində geniş əməliyyat müşavirəsi keçirilib – XəbərAl.Az\nBu barədə XəbərAl.az-a Bakı Şəhər Baş Polis İdarəsinin (BŞBPİ) Mətbuat xidmətindən bildirilib.\nOXUMA SAYI: 1. 085


“İki aparıcı xətt var: biri rus, digəri...” -\n- Rasim müəllim, Qarabağ ətrafında həm Avropa İttifaqı, həm də Rusiya vasitəçiliyində danışıqlar prosesi aparılır, ABŞ da nümayəndəsini bölgəyə göndərir. Bu baxımdan hazırda danışıqlar və razılaşmalar haqqında nə demək olar?\n- Fikrimcə, indi iki xətt üzrə müəyyən səylər həyata keçirilir. Biri rus xəttidir, hansı ki, üçtərəfli bəyanatdan başlayıb, sonra iki bəyanat da qəbul edilib. İndi də problemin həllində tərəflərə kömək etmək üçün xüsusi nümayəndə təyin ediblər. Rusiya baş nazirinin müavini Overçuk Bakıda olub. Yəni Rusiya tərəfindən səylər müşahidə olunur.\nAvropa İttifaqı daha çox danışıq platformasını təşkil edir. Yəni Avropa İttifaqı Şurasının Prezidenti Şarl Mişel ortaya təklif qoymur, sadəcə deyir ki, görüşün müzakirələr aparın, razılaşın. Yəni çalışır ki, tərəflərə müsbət təsirlər göstərsin. Bir daha qeyd edim ki, cənab Mişel ortalığa nə bəyanat qoyur, nə də özünün təkliflərini səsləndirir, çalışır ki, tərəflər özü bir araya gələrək sülh sazişi bağlasın. Amma Prezident Putin deyirdi ki, 10 noyabrda imzalanan üçtərəfli sazişi oturub əlimlə yazmışam. Sözsüz ki, tərəflərin rəyini də nəzərə almışdı. Avropa Birliyi isə belə sənədlər hazırlamır. Deyir ki, siz özünüz müzakirə aparın, biz hər cür dəstək verməyə hazırıq.\nÜçüncü tərəflər isə sadəcə olaraq regiona gəlirlər, mövcud olan danışıq proseslərinə dəstəyini ifadə edirlər. Məsələn, bundan sonra Fransa nümayəndəsi nə edə bilər, eləcə də ABŞ? Heç ABŞ bu saat bu mövzuda maraqlı da deyil. Çünki hamısının başı Ukraynaya qarışıb.\n- Deməli, Moskva ilə Brüssel arasında həm də rəqabət mühiti formalaşır...\n- Aydındır ki, Rusiya istəməzdi ki, kölgədə qalsın və proseslər Avropa müstəvisində irəliyə aparılsın. Ona görə Nikol Paşinyanı Moskvaya çağırdı. Eləcə də bu işlə məşğul olmaq üçün xüsusi nümayəndə təyin etdi. Çünki indi nə Putinin, nə də Lavrovun gündəlik bu problemlə məşğul olmaq imkanı və vaxtı yoxdur. Onların da başı Ukrayna məsələsinə qarışıb. Bu səbəblərdən də xüsusi nümayəndə təyin ediblər. Bu nümayəndə də regiona səfər edəcək, tərəflərlə müzakirələr aparacaq, Rusiyanın istək və ya təkliflərini çatdıra bilər. Amma bir daha təkrar edirəm, məsələ daha çox ikitərəfli danışıqlara keçməlidir.\n- İkitərəfli danışıqlar dedikdə konkret nəyi nəzərdə tutursunuz?\n- İkitərəfli danışıqlar aparılmalıdır, biz heç kəsdən layihə götürüb onun üzərində işləmək niyyətində deyilik. Necə danışmışıqsa, İrəvan zəhmət çəkib sərhədlə bağlı komissiya formalaşdırsın. Bundan sonra birgə komissiya görüşməli, iş qrafiki qurmalı, mütəmadi görüşləri üçün yer müəyyən etməlidirlər. Ardıcıllıqla da bu iş aparılmalıdır. Eyni zamanda biz nəqliyyatla bağlı qərar gözləyirik. Avtomobil yolunun giriş və çıxışı nöqtəsini nəzərdə tuturam. Bu günə qədər onlar bir söz deməyiblər. Biz onlara deyirik ki, əgər bunu etməsəniz başınız ağrayacaq. Biz həm də İranla razılaşmışıq, bu yolu açacağıq. Amma ermənilər bunu etməyəcəkləri təqdirdə 2 ildən sonra Laçın yolundan hansı şərtlərlə istifadə etmələri ürəklərincə olmayacaq. Odur ki, biz indi onlardan avtomobil yoluna dair konkret qərar gözəyirik.\nAydındır ki, nümayəndə heyəti kimi bizdən Xarici İşlər Nazirliyi və prezidentin köməkçisi ikitərəfli sülh müqaviləsini hazırlamaq və sənədin üzərində işləmək üçün görüşüb müzakirə aparmalı, işləməlidir. Azərbaycan bu məsələdə qəti davranır. Əlbəttə, bu işlərdə də bizə kənardan hansısa hazır layihəyə ehtiyacımz yoxdur.\n- Sülh sənədini iki ölkə birlikdə hazırlamalıdır?\n- Azərbaycan öz təklifini irəli sürüb. Beynəlxalq hüquqa söykənən 5 prinsipi Ermənistana təqdim edib. Bu, Azərbaycanın deyil, beynəlxalq hüquqda öz əksini tapan prinsiplərdir. Bütün dövlətlər öz ilk müqavilələrini bağlayarkən bu prinsiplərə istinad edirlər.\n- Ermənistan buna gecədəkmi, yoxsa yenidən vaxt uzatmaqla münasib mövqe əldə edəcəyinə inanır?\n- Nikol Paşinyan anlayır ki, onun ümidi Rusiyaya idi, amma Rusiyanın həm başı qarışıb, həm də gələcəyi nəməlumdur. Belə olacağı təqdirdə rus sülhməramlıları Ukraynadakı vəziyyətdən asılı olaraq günün birində təcili çıxıb ora gedə bilərlər. Bu halda Paşinyan nə edəcək? Anlayır ki, bunların hamısı problem yarada bilər.\nİkincisi, Nikol Paşinyanı başa salıblar ki, Azərbaycanın ərazi bütövlüyünü tanımadan, ümumiyyətlə Qarabağdan əl çəkmədən heç kəs onunla Qarabağ müzakirəsini aparmayacaq. Qısacası, anladıblar ki, Qarabağ ermənilərinin hüquqları, təhlükəsizliyi kimi mövzuları dilə gətirmək və müzakirə aparmaq üçün mütləq şəkildə Azərbaycanın ərazi bütövlüyünü tanımalısan. Üstəlik silahdan istifadə etməklə bu hüquqlara dair mübarizə Avropa üçün də qeyri-məqbuldur. Başqa sözlə, Avropada qayda budur. Ərazi iddialarından əl çəkilməlidir, üstəlik hüquqlar uğrunda mübarizə silahla aparıla bilməz. Avropada qayda belədirsə, burada həmin qayda niyə dəyişilməlidir?\n- Amma rusların da bu məsələdə mövqeyinin necə olması xüsusi əhəmiyyətə malikdir...\n- Rusların mövqeyi belədir ki, vəziyyət nə qədər mümkündürsə uzadılsın. Konkret olaraq nəqliyyat xətti özünə də lazımdır. Ona görə burada qərar verməkdə daha çox maraqlıdır. Məsələn, sərhədlərin müəyyənləşdirilməsinə dair danışıqlar başlasa da, rusların fikrincə, bu 20 il də davam edə bilər. Sülh danışığı da başlanmalıdır, amma nə qədər çəkəcəyini Allah bilər. Nəzərə alın ki, Rusiya 75 ildir ki, Yaponiya ilə sülh danışığı aparır. Hələ də aralarında sülh müqaviləsi yoxdur.\n- Son anda Paşinyan rus xəttini seçəcək, yoxsa Avropa modelini?\n- Paşinyan adətən çevik mövqe dəyişən siyasətçidir. O da dünyanın dəyişdiyini müşahidə edir. Fikrimcə, Paşinyan həm daxildə balansa, həm də xaricdəki vəziyyətin necə olmasına uyğun olaraq davranış ortaya qoyacaq.\nAzərbaycan Qarabağ Nikol Paşinyan Ermənistan sülhməramlılar döyüş sülh


“HEYDƏR ƏLİYEVDƏN SƏFİR VƏZİFƏSİNİ İSTƏDİ…” – Əli Kərimliyə 5 nazirlik təklif olunubmu? | AzPolitika – onlayn siyasi-ictimai qəzet\n“HEYDƏR ƏLİYEVDƏN SƏFİR VƏZİFƏSİNİ İSTƏDİ…” – Əli Kərimliyə 5 nazirlik təklif olunubmu?\nDərc olunub: 06/05/2019 - 08:00\nQ.Həsənquliyev daha sonar bildirib ki, Elçibəy Bakını tərk edəndən sonra Əli Kərimli Milli Məclisə, mərhum Prezident Heydər Əliyevin yanına gedib və Avropa ölkələrindən birinə səfir göndərilməsini xahiş edib: “Amma rədd cavabı aldı. Onun ana müxalifət kimi qalması daha məqsədəuyğun hesab olunmuşdu. Yenə desəydi ki, mənə vitse-spiker vəzifəsi təklif olunmuşdu, bəlkə də kimsə inanardı. Seçkini udan partiya başqa partiya sədrini necə spiker seçə bilər?! Dünya buna gülməzdimi?”.


106 park rocsi terrence dating - pereslavl-rayon.ru | USA\n« Websexcam gratus\n106 park rocsi terrence dating dating capricorn man netherlands\nDue to the success of the show, 106 & Park premiered in Germany and South Africa. Fw-300 #ya-qn-sort h2 /* Breadcrumb */ #ya-question-breadcrumb #ya-question-breadcrumb i #ya-question-breadcrumb a #bc .ya-q-full-text, .ya-q-text #ya-question-detail h1 html[lang="zh-Hant-TW"] .ya-q-full-text, html[lang="zh-Hant-TW"] .ya-q-text, html[lang="zh-Hant-HK"] .ya-q-full-text, html[lang="zh-Hant-HK"] .ya-q-text html[lang="zh-Hant-TW"] #ya-question-detail h1, html[lang="zh-Hant-HK"] #ya-question-detail h1 /* Trending Now */ /* Center Rail */ #ya-center-rail .profile-banner-default .ya-ba-title #Stencil . Bgc-lgr .tupwrap .comment-text /* Right Rail */ #Stencil .


www.tibb.az - Sizin Virtual Həkiminiz -Linza seçərkən diqqətli olun\nŞəkər də zərərli vərdişlər qədər təhlükəlidir | Körpələr yatanda da öyrənir | 29 yaşında nənə oldu | İnsulini sprey əvəz edəcək | Soğan yemək beyini gücləndirir | İtlər xanımlarda allergiya risqini azaldır | Qadınlar yuxuya daha çox ehtiyac duyur | Musiqi unsultdan sonra yaddaşı bərpa edir | Boşanma kişilərə də təsir edir | Dünya Səhiyyə Təşkilatı: ət xərçəng xəstəliyi yarada bilər | Siqareti tərgitmək üçün nə yeməli? | Hıçqırıq hansı xəstəliklərə işarədir? | Ayaqlarınız xarakterinizdən danışır | Tatu metodu ilə vurulan vaksinlər daha effektiv olur | Uşağın boy ölçüsünü necə hesablamalı? | Uşağın eyvandan yıxılmağı valideyn səhlənkarlığıdırmı? | Kompüter oyunları səhvsiz qərar verməyə zəmin yaradır | 3D ürək bulandırır | Cinsi həvəsi artıran möcüzəvi bitki + VİTAMİN SİYAHISI | Gecə təngnəfəsliyi ölümə gətirib çıxarır | Alimlər bioloji həyatın mənbəyini tapıblar | “Abdiminoplastika - xoşbəxtliyimin səbəbi...” | QİÇS-in yeni forması aşkarlanıb | Enli budlar sağlam ürəyə işarədir | Xörəyi musiqi sədaları altında hazırla | Sağlamlıq turizmində 7,5 milyard dollarlıq hədəf - KONFRANS | Qan qrupu xarakterinizdən xəbər verir | Analar uşaqlarını daha çox əzizləməlidir | Başı başqa bədənə köçürüləcək | Xərçəng əleyhinə bakteriya tapıldı | Şüuraltı fikirləri təmizləmək mümkündür | Qadın beyni yuxuda daha tez bərpa olunur | İmmunitet intellektual səviyyədən asılıdır | Mədəni həyat kişilərdə depressiya yaradır | Kişilər ağıllı qadınları sevmirlər | Diliniz dərdinizdən danışır... | Gizli xəstəliklərin aşkar əlaməti - başgicəllənmə | Qadınlar kişilərdən daha məsuliyyətlidir | İnsan dərisindən ev | Plastik butulkalar uşaqlarda xəstəlik yaradır | Giləmeyvə yemək insanı cavanlaşdırır | B6 vitamini xərçəng risqini azaldır | Ur (ZOB) haqqında bilmədiklərimiz | Qadınlar kişilərdə nəyi xoşlayır? | Həkimlərdən qeyri-adi cəza | Boyun osteoxondrozuna qarşı effektli məşq proseduru | DNT analizi bütün xəstəlikləri üzə çıxarır | Gəzinti ən yaxşı idmandır | Su filtrindən süzülən xəstəlik | Sevgi qurban tələb edir |\nHəkimlərin əksəriyyəti təbiətin bizə bəxş etdiyi təbii bitkilərdən istifadə etməyi məsləhət görürlər. Gözlərin yorğunluğu zamanı qaragilə, qanotu, qatıqotu kimi bitkilərdən istifadə göz qişasını gücləndirir.


Zəlimxan Yaqubun vəfatı ilə əlaqədar nekroloq imzalandı - Vetenim.info\nTrend-in məlumatına görə, nekroloqda deyilir: ” Azərbaycan ədəbiyyatına ağır itki üz verib. Müasir Azərbaycan ədəbiyyatının görkəmli nümayəndəsi, Azərbaycan Respublikası Prezidentinin fərdi təqaüdçüsü, Azərbaycan Aşıqlar Birliyinin sədri, xalq şairi Zəlimxan Yaqub (Zəlimxan Yusif oğlu Yaqubov) 2016-cı il yanvarın 9-da ömrünün 66-cı ilində vəfat edib.\nNekroloqu Prezident İlham Əliyev, Artur Rasizadə, Oqtay Əsədov, Ramiz Mehdiyev, Elçin Əfəndiyev, Hacıbala Abutalıbov, Fatma Abdullazadə, Əbülfəs Qarayev, İsa Həbibbəyli, Anar Rzayev, Rafael Hüseynov, Fikrət Qoca, Söhrab Tahir, Nəriman Həsənzadə, Sabir Rüstəmxanlı və Ədalət Nəsibov imzalayıblar.


Azərbaycanda artıq ənənəyə çevrilmiş qadın zorakılığı cəmiyyətimizin əsas problemlərindən biri olaraq qalır. Problemi diqqətdə saxlamaq məqsədilə "Təmiz dünya" Qadınlara Yardım İctimai Birliyinin sığınacağına gəldik....\nYay fəslinin nə vaxt başlayacağı məlum olub\nBu il yay fəslinin Azərbaycana nə vaxt gələcəyi məlum olub. APA-nın Azərbaycan Milli Elmlər Akademiyası (AMEA) N.Tusi adına Şamaxı Astrofizika Rəsədxanasına istinadən verdiyi xəbərə görə, yay fəsli iyunun 21-i, Bakı vaxtı ilə saat 14...\nYaxın iki gündə hava şəraiti dəyişəcək, yağış yağacaq\nYaxın iki gündə respublikamızın ərazisində hava şəraiti dəyişəcək, yağış yağacaq. Mediainfo.az saytının Ekologiya və Təbii Sərvətlər Nazirliyinin Milli Hidrom...\nAzərbaycanda bayram namazının vaxtı açıqlanıb. Ramazan ayının başa çatması ilə əlaqədar iyunun 15-i saat 09.00-da ölkənin bütün məscidlərində bayram namazı qılınacaq. Qafqaz Müsəlmanları İd...\nMessinin baş məşqçisi aşpazı zorlayıb\nDünya çempionatına azsaylı günlər qalmış Argentina millisinin baş məşqçisi Xorxe Sampaoli haqda şok məlumat yayılıb. Ölkənin jurnalisti Qabriel Anelyonun iddiasına görə, Sampaoli aşpazı zorlayıb. Onun sözlərinə görə, federasiy...\nSabah hava tutulub açılacaq, arabir yağış yağacaq Mediainfo.az saytının Ekologiya və Təbii Sərvətlər Nazirliyinin Milli Hidrometeorologiya Departamentinə istinadən mə...\nBeyl “Bavariya”nın transfer təklifini rədd etdi\n“Real”ın hücumçusu Qaret Beyl “Bavariya”nın diqqət mərkəzinə düşüb. Apasport.az saytının xarici mətbuata istinadən məlumatına görə, Bundesliqa çempionu uelsli superulduza ilk təklifini göndərib. Lakin 28 yaşlı futbolçu almanların təklifinə “yox...\nAzərbaycanın Avropa bazarı problemi –sertifikat 30 min avrodur\nAzərbaycanda meyvə-tərəvəz məhsullarının ixrac coğrafiyasının genişləndirilməsi üzrə işlər aparılır. Bunu Azərbaycan Meyvə-Tərəvəz İstehsalçıları və İxracatçıları Assosiasiyası sədrinin müavini Jalə Əmirbəyova deyib. Onun söz...\nAzərbaycan prezidenti İlham Əliyev Moskvada keçiriləcək dünya çempionatının açılışında iştirak edəcək. “Ölkə.Az” xəbər verir ki, bunu “Ria Novosti” agentliyinə prezident administrasiyasından bildiriblər. Dünya Çempionatının açıl�...\nMilli Qurtuluş Günü münasibəti ilə iyunun 13-ü saat 19:30-da Səbail rayonu Badamdar qəsəbəsindəki Heydər Əliyev Parkında möhtəşəm bayram konserti təşkil olunacaq. Səbail Rayon İcra Hakimiyyətindən Publika.az-a verilən məlumata görə, Azə...\nBakıda silahlı insident törədən şəxs polisə təslim olub\nDaxili İşlər Nazirliyi Bakıda baş verən silahlı insidentlə bağlı məlumat yayıb. Nazirliyin mətbuat xidmətindən APA-ya verilən məlumata görə, iyunun 8-də Yasamal rayonu ərazisindəki yeraltı avtomobil dayanacaqlarının birində Bakı şəhər sakini Rafət Nər...\nLənkəranskinin adamı qadın kalonuna göndərildi\nBir qədər əvvəl Moskvada həbs olunan azərbaycanlı qanuni oğru Hacı Beyləqanskiylə bağlı sensasion məlumat yayılıb. Musavat.com-un Rusiya KİV-lərinə istinadən məlumatına görə, dünən Hacı Beyləqanski Rusiya paytaxtında yerləşən 6 saylı...\nEkologiya və Təbii Sərvətlər Nazirliyinin Ətraf Mühit üzrə Milli Monitorinq Departamenti Kür və Araz transsərhəd çaylarının, həmçinin onların transsərhəd qollarının çirklənmə vəziyyətini öyrənmək məqsədilə iyun ayında növbəti mo...\n"Toylarda “Vağzalı” əvəzinə kilsə musiqisi çalınır" -Xalq artisti\nMən kökünə, milli adət-ənənələrinə bağlı olan bir insanam. Çox təəssüflər olsun ki, son illər toylarımızda milli musiqilərimizin yerini əcnəbi, Avropa, Şərq musiqiləri tutub, iş o yerə gəlib çatıb ki, gəlin köçən qızlarımız şadlıq evinə, restorana “...\nAzərbaycan bankları bu ilin aprel ayında nağd xarici valyuta ilə mübadilə əməliyyatları çərçivəsində əhaliyə 411,732 mln. ABŞ dollarının xalis satışını həyata keçirib. "Report" Mərkəzi Banka (AMB) istinadən xəbər verir ki, bu, mart ayı ilə...\nİbrahim Şehiç “Erzurumspor”da ildə 550 min avro qazanacaq\n“Qarabağ” futbol komandasının sabiq qapıçısı İbrahim Şehiçin Türkiyənin “Erzurumspor” klubuna keçidinin təfərrüatı müəyyənləşib. “Report” “Fotomaç”a istinadən xəbər verir ki, Bosniya və Herseqovina yığmasının üzvü “mavi-ağlar�...\nETSN Abşeronda 3 nəfəri 2100 manat cərimələdi\nEkologiya və Təbii Sərvətlər Nazirliyinə Abşeron rayonu, Ceyranbatan qəsəbəsi ərazisində məişət tullantılarının qalaqlanması ilə bağlı daxil olan şikayət Ətraf Mühitin Mühafizəsi Departamentinin əməkdaşları tərəfindən yerində ara...\n“Qubanın icra başçısı var idi, işlədiyi dövrdə daşı daş üstə qoymadı. Çox ciddi nöqsanları var idi, mən rəhbərliyə bir neçə dəfə dedim ki, problem yarana bilər. Ona görə də rəhbərlik qərar qəbul etdi. İndi Qubaya təzə icra başçısı gəlib, Ziyəddin Ə...\nBirləşmiş Ərəb Əmirliklərindən olan investorlar Ələt qəsəbəsindəki azad ticarət zonası ərazisində istehsalatın yaradılmasına 500 milyon dollar sərmayə yatırıblar. Hələlik investisiyaların hansı layihəyə yatırıldığı açıqlanmır. Məlumata görə,...\nBuffonun PSJ-yə keçidi rəsmiləşir\n"Yuventus" və İtaliya millisinin sabiq qapıçısı Canluici Buffonun Parisin PSJ klubuna keçidi tamamlanmaq üzrədir. APA-nın məlumatına görə, bu barədə İtaliyanın “Calciomercato” nəşri xəbər verib. ...


Samir Şərifovun adamlarına Rusiyada cinayət işi başlanıb | 24saat\n“90-cı illərin əvvəllərində “qara bazar”da valyuta mübadiləsi ilə məşğul olan nazirdən bundan artığını gözləməyə dəyməz”BUNLARA DA BAXIN\nQaralama əməliyyatlarının baiskarı Maliyyə Nazirliyidir\tBu olaylardan bir ilə yaxın vaxtdır keçir. Son məhkəmə iclası olduğundan bəzi məsələləri qısa da olsa, çatdırmaq istəyirəm.\nƏlbəttə, bütün fəaliyyətlər kimi, mənim fəaliyyətim də qüsursuz deyil. Ola bilsin ki, müəyyən fəsadlar olub. Amma digər sahələrlə müqayisədə bizim gördüyümüz işlərlə onların gördüyü işlər qətiyyən müqayisə edilə bilməz. Mən heç də peşman deyiləm ki, 20 ildən artıq mövcud hakimiyyətlə işləyən bir şəxs kimi, ən azı, minlərlə iş yeri açmışam.\tƏmək haqları azaldıldı – İslam Həmrəylik Oyunlarına görə


Məişət zorakılığı nəticəsində ölənlərin sayı 20% artıb\n18:07 16.04.2017 (Yenilənib 19:15 16.04.2017) Qısa URL\nMütəxəssislər: Məişət zorakılığının artması o deməkdir ki, ölkədə psixi problemləri olan insanların da sayı ciddi surətdə artıb\nBAKI, 16 apr — Sputnik. Son illərdə məişət zorakılığının müxtəlif cinayət əməllərinin törədilməsi ilə nəticələndiyinə şahid oluruq. Məişət zorakılığı özünü öldürmə, özünü öldürmə həddinə çatdırma, zorlama və cinsi zəmində törədilən digər cinayətlərin, habelə qadını nikaha daxil olmağa məcbur etmə kimi cinayətlərin baş verməsi ilə nəticələnir.\nBu sahədə müəyyən beynəlxalq hüquqi sənədlər də mövcudur. Buna misal olaraq, Avropa Şurası çərçivəsində qəbul olunmuş "Qadınlara qarşı zorakılığın və məişət zorakılığının qarşısının alınması və onlarla mübarizə haqqında" 2011-ci il İstanbul Konvensiyasını göstərmək olar. Beynəlxalq məhkəmə mexanizmlərinin, xüsusilə Avropa İnsan Hüquqları Məhkəməsinin təcrübəsində məişət zorakılığına toxunan işlərə baxılmasına rast gəlmək mümkündür.\n© Photo : Facebook / Sevinj Fataliyeva\nSosioloq Əhməd Mansurovun sözlərinə görə, məişət zorakılığı hallarının baş vermə səbəbləri müxtəlifdir: "Məişət zorakılığı insanların yaxınlarına qarşı etdiyi zorakılıq hallarıdır. Təəssüflə qeyd etməliyəm ki, son dövrlərdə bu hallar tez-tez baş verir. Ailədaxili münaqişələrin, qadınların öldürülməsi, uşaqların öldürürlməsi və döyülməsi, intihar həddinə çatdırma və s. bu kimi hallar məişət zorakılığı hesab edilir".\n"Məqsədimiz insanlar arasında zorakılığın azaldılmasına xidmət etməkdir"\n"Məişət zorakılığı halları inkişaf etmiş cəmiyyətlərdə belə baş verir. Məişət zorakılığının qarşısını almaq mümkün olmasa da, fəsadlarının qarşısının alınması üçün müəyyən sənədlər nəzərdə tutulub. Bura Mühafizə Orderi də daxildir. Məişət zorakılığı ilə qarşılaşan insanların 90 faizi utandığı üçün hüquq-mühafizə orqanlarına müraciət etməkdən boyun qaçırır. İnsanlar "camaat nə deyər?", "arvad da ərindən şikayət edərmi?", "filankəsi oğlu döydü", " filankəsi qızı vurdu" kimi söz-söhbəti eşitməmək üçün qarşılaşdıqları zorakılıq hallarını gizlətməyə çalışırlar. Zorakılıq halları cinayətlə nəticələndiyi zaman isə artıq gec olur" — deyə sosioloq bildirir.\nPsixoloq Fərqanə Mehmanqızı Sputnik Azərbaycan-a açıqlamasında bildirib ki, məişət zorakılığı zəminində baş verən ağır cinayətlərin əsas səbəblərindən biri psixoloji problemin olmasıdır: "Ata oğlunun başına altı çəkic zərbəsi vurub. Bunu ağlı başında olan insan edə bilməz. Yaxud, kişi öz həyat yoldaşının başını kəsir. Ümumiyyətlə, psixoloji problemi olmayan insanlar zorakılığa yol verməzlər. Bu insanların psixoloji durumunu nəzərdən keçirəndə onların bəzən affekt vəziyyətdə olduğunu görürük. Affekt vəziyyətinə düşən hər bir insan istəmədən belə amansız cinayətlər edə bilər".\nPsixoloqun sözlərinə görə, affekt vəziyyətinə çox zaman uşaqlıqdan psixoloji zərbə almış insanlar düşə bilər: "Valideyn qayğısından məhrum, sevgisiz, əzilərək böyüyən insanlar sonradan qəddar cinayətkara çevrilə bilərlər. Buna görə də valideyinlər övladlarını sevgi ilə böyütməyə çalışmalıdır. Mən demirəm bütün cinayətlərin arxasında psixoloji problemlər durur, bəzən cinayət düşünülmüş, öncədən planlaşdırılmış da ola bilər. Amma əksər cinayətlərdə psixoloji problemlər əsas səbəbdir".\nSabirabaddakı dəhşətli cinayətlə bağlı rəsmi açıqlama\nHüquqşünas Elnur Aslanovun sözlərinə görə, məişət zorakılığı fiziki, psixi, cinsi zorakılığı, eləcə də iqtisadi xarakterli qanunsuz məhdudiyyətləri əhatə edir. Bu müddəa "Məişət zorakılığının qarşısının alınması haqqında" 22 iyun 2010-cu il Azərbaycan Respublikası Qanununun 1-ci maddəsinin tələbindən irəli gəlir: "Məişət zorakılığı deyəndə çox zaman insanlar qadına qarşı zorakılığı başa düşür. Bu, tamamilə səhv fikirdir. Çünki digər ailə üzvləri, xüsusilə uşaqlar, habelə yaxın qohumluq münasibətlərində olan, yaxud birgə yaşayan və ya əvvəllər birgə yaşamış şəxslər də məişət zorakılığına məruz qala bilərlər. Məhz bu baxımdan, sözügedən qanunun 4-cü maddəsi həmin şəxslərin dairəsini müəyyən edib.\nBelə ki, yaxın qohum olan ailə üzvləri (ər, arvad, valideynlər, uşaqlar, nənələr, babalar, nəvələr, doğma və ögey qardaşlar və bacılar, övladlığa götürmüş və övladlığa götürülmüş şəxslər), habelə birgə yaşadığı hallarda digər qohumlar, nikah pozulduqdan sonra birgə və ya ayrılıqda yaşayan keçmiş ər-arvada, qəyyum və ya himayəçi təyin olunmuş fiziki şəxslər, habelə üzərində qəyyumluq və ya himayəçilik təyin edilmiş şəxslər, qanuni nikahda olmadan birgə yaşayan kişi və qadın, habelə onlarla birgə yaşayan yaxın qohumlara qarşı edilən zorakılıq halları da məişət zorakılığı hesab edilir".\n© CC0 / WenPhotos / man\nBu təvəllüdlü insanlarla bağlı qorxunc iddia\nİnzibati Xətalar Məcəlləsi isə məişət zorakılığı ilə bağlı törədilən hüquq pozuntuları sağlamlıq əleyhinə olan inzibati xətalar kimi nəzərdə tutur. Belə ki, Məcəllənin 158-ci maddəsində nəzərdə tutulmuş məişət zorakılığının qarşısının alınması haqqında qanunvericiliyin pozulması iki aspektdən qiymətləndirilir: "Birinci halda, məişət zəminində iqtisadi xarakterli qanunsuz məhdudiyyətlərin tətbiqi və məişət zəminində psixi zorakılığa görə inzibati tənbeh tədbirləri nəzərdə tutulub. Belə ki, məişət zəminində iqtisadi xarakterli qanunsuz məhdudiyyətlərin tətbiqinə görə 100 manatdan 300 manatadək, məişət zəminində psixi zorakılığa görə isə 300 manatdan 500 manatadək məbləğində müəyyən edilib. İkinci hal isə məişət zorakılığından zərər çəkmiş şəxslərə qeyri-dövlət yardım mərkəzlərinin akkreditasiyadan keçmədən fəaliyyət göstərməyə görə nəzərdə tutulan 35 manatdan 50 manatadək cərimənin təsbit olunması ilə bağlıdır".\nDövlət uşaq bağçalarında uşaqlara qarşı cinayət\nBu cinayət kriminalistləri belə dəhşətə gətirib\ncinayətkarlıq, Avropa İnsan Hüquqları Məhkəməsi, məişət zorakılığı, zorakılıq, sosioloq, Avropa Şurası, psixoloq, İnzibati Xətalar Məcəlləsi, cinayət məcəlləsi, Dövlət Statistika Komitəsi, Azərbaycan


Aura sadəcə kağız deyil » Qadin.Net ~ İlk milli qadın portalı... Azərbaycan xanımlarına...\nAura sadəcə kağız deyil\n1. Auranın brend olaraq yaranmasının tarixi?\nBizim bir çox brendlərimizin yaranma tarixi Azərbaycanın müstəqillik qazanması dövrünə aiddir. Sovet birliyi dağılandan sonra Azərbaycanda istehsal problemləri yarandı. Bir çox markalarımız o dövrdən işıq üzü görməyə başladı. Kağız sektoru ilk dəfə 1997-ci ildə Sun markası ilə daxili bazarda təmsil olunmağa başladı. 2002-2003-cü illərdə getdikcə “ Sun” portfeli genişlədi. Nəhayət, bazar trendləri, dinamikaları inkişaf etdikcə, istər-istəməz biraz daha yüksək keyfiyyətli, biraz daha modernləşdirilmiş brendlərə tələbat yaranmağa başladı. Bunun nəticəsində “Aura” markası işıq üzü gördü. “Aura” 2006-cı ildən etibarən ilk olaraq, yalnız salfetka kateqosiyasında təmsil olunurdu. Zamanla “Aura”nın ailəsi böyüməyə başladı. 2006-cı ildən bu yana məhsulda bir çox dəyişikliklər olmuşdur. Marka görünüşü dəyişdi, qablaşdırma tipləri dəyişdi. Bunlar təbii ki, bazarın tələbatlarından yaranan dəyişikliklər idi.\n2. Marka portfelinə nə daxildir, hansı məhsullardan söhbət gedir?\nMarka portfelimizdə genişdir. "Aura"nın portfelində, hər bir ailə üzvünü əhatə edən məhsullar vardır. "Aura" kağız dəsmalları var, xXüsusilə, qadınlar tərəfindən çox sevilməkdədir. 2009-cı ildən bazarda inkişaf dinamikası göstərir. Qadınları sevdiyi məhsul kimi bu dəsmallar 3 qat kağızlardan ibarətdir. Evlərdə xüsusi günlərdə, masa bəzədilməsində isə, 2-3 qat salfetlər geniş istifadə olunur. Bunların rənglisi, dekor seriyasından olan güllü və naxışlıları var. Həm günlük tələbatı qarşılayacaq, həm də zərif işləri qarşılayacaq məhsullarımız da, təbiiki, var. Bunlar 2-3 qat, rənkli, bəyaz, çəhrayı qutu dəsmallarımızdır. Nəhayət, bakteriyalardan qoruyan anti-bakterial cib dəsmallarımız var.\n3. Qeyd edilən məhsulların istehsalına ehtiyac haradan yarandı?\nSovetlər birliyi dağılandan sonra bazarda qıtlıq yaranır. Təbii ki, bazar inkişaf etdikcə, bu qıtlıq aradan qalxdı. İnkişaf trendləri dəyişdi. Azərbaycan qloballaşmağa doğru getdi. İnkişaf, dünya görüşünün genişlənməsi, istehlakçılarımızın tələblərində, istəklərində özünü göstərməyə başladı. Onlar daha fərqli məhsullara can atırlar, xaricdə gördükləri məhsulları ölkəmizdə görmək istəyirlər. Bizdə istehsalçı kimi, bu yaranan tələbatın tam şəkildə qarşılanmasının tərəfdarıyıq. Bununla da məşğuluq. Nəticədə bizim portfelimiz böyüyür. İstehlakçılarımızın tələbatını ödəyən və zövq oxşayan məhsulları istehsal edib, "Aura" markası adı altında bazara veririk.\n4. İstehsalakçılarımız, sizcə, “Aura”dan nə gözləməlidir?\nHal-hazırda istehlakçılarımızın bütün istəkləri və tələbləri qarşılanmışdır. Bu mövzuda iddialıyıq. "Aura" markasını istehlakçılar rahatlıqla alıb istifadə edirlər. "Aura" harda varsa, istehlakçılarımız geniş çeşid, keyfiyyət və öz istəyinə uyğun məhsul ala biləcəyini bizdən gözləyir, hətta tələb edə bilir.\n5. Yuxarıda qeyd etdiyiniz məhsulların hər birini ayrı-ayrılıqda xüsusiyyətləri və onları səciyyələndirən nədir?\nXüsusiyyətlər haqqında çox danışmaq olar. "Aura"nın xüsusiyyəti ondan ibarətdir ki, bu markanın adı altında istehsal olunan məhsulların hər birinin öz istehlak sahəsi var. Təmizlik kağızları şəxsi gigiyenanı təmin edirsə, ailədə hər kəsin gigiyenasını təmin edir deməkdir. Ayaq yolunda, təmizlik zamanı istifadə olunur. Digər tərəfdən mətbəxlərdə geniş istifadə olunan, 3 qatlı hopdurucu kağız dəsmallarımız var. Bunların əsas xüsusiyyəti ondadır ki, bu dəsmallar bez dəsmalların özlərində saxladıqları mikrobları və pis qoxunu daşımırlar. Rütubət təhlükəlidir. Belə şəraitdə mikroblar artır. Kağız dəsmallarımızda isə bu ola bilməz. Kağız dəsmalları istifadə etdikdən sonra tullayırıq. Buna görə də xoş olmayan qoxu olmur. Bez dəsmallar mikrobları mətbəxin hər yerinə yayır və sağlamlığımızı təhlükəyə atır.\n6. Gigiyenik məhsullar dedikdə nə nəzərdə tutulur?\nTam olaraq, hamısı gigiyenikdir. Xüsusilə, ətirli, ətirsiz, klassik təmizlik kağızlarımız, 3-4 qatlı olaraq ən kaprizli istehlakcının belə ehtiyaclarını qarşılamağa imkan verir. Bunlara gigiyenik tualet kağızları aiddir. Əgər cəmiyyətdə qloballaşmağa doğru gediriksə, turizm sektorunun inkişaf etməsini istəyiriksə, bununla yanaşı insan axını ilə ölkəyə daxil olan mikrobları da nəzərə almalıyıq. Ona görə də, mikroblardan qorunmaq üçün şəxsi gigiyeniyaya diqqət etmək lazımdır. Bu məqsədlə istehsal olunan məhsullardan istifadə etmək lazımdır. Mütəmadi şəkildə, əllər təmiz qalmalıdır. Söhbət təkcə ayaq yolundan getmir.\n7. Ən zərif işi görə biləcək məhsullar dedikdə “Aura”da nəyi nəzərdə tutursunuz?\nZəriflik, incəlik deyəndə ağıla ilk öncə qadınlarımız gəlir. Bizə həmişə deyirlər ki, məhsullarınız çoxu qadınlara uyğun hazırlanır. Zəirf məhsullarımıza misal, "Aura"nın qutu dəsmallarını göstərə bilərik. Bu dəsmallar zərif və yumşaqdır. Yumşaq olduğu üçün maskalarda, makiyajın silinməsində xanımlar rahatlıqla istifadə edə bilirlər. Həmçinin, telefonlarımızın, saatlarımızın, eynəklərimizi silmək üçün bu zəirf dəsmallardan istifadə edə bilərik. Uşaqların ağzını silmək üçün ideal dəsmallardır.\n8. Hər birimiz üçün övladımız xüsusi əhəmiyyət kəsb edir, həyatımızda xüsusi yer tutur. “Aura” balalarımızın qayğısına necə və hansı məhsulları ilə qalır?\nÖvlad bizim üçün əsasdır. Hər şeyin yaxşısını uşağımız üçün istəyirik. Övladlarımız üçün yaşayan millətik. Mən özüm turlara çıxıram, turlara gedən zaman qızımı da, özümlə aparıram. Rəfiqələrim də hər hansı yerlərə gedəndə övladlarını özləri ilə aparırlar. Cib dəsmalı çox rahat məhsuldur, çünki getdiyin yerdə bilmirsən nə ilə üzləşəcəksən. Harasa gedəndə özümüzlə ilk öncə anti-bakterial nəm dəsmal və quru cib dəsmallarını götürük. Hamı çalışır ki, şəraitə uyğunlaşsın. Turizm sektorunda da bu istiqamətdə inkişaflar var. Yenə də özümüzü sığortalamalıyıq. Su olmaya bilər, uşaqlar nəsə yeyəndə əllərini çirkləndirə bilir. Bu zaman mütləqdir ki, əlini təmizləyəsən. Su olmasa, Aura köməyə çatır. Quru cib dəsmalları, öskürək zamanı mikrobların digər insanlara yoluxmasının qarşısını alır. Bu kağız dəsmallardan istifadə edərək, öz övladını mikroblardan qorumuş olursan. Əslində bunlar elementar nüanslardır. Gündəlik istifadə edilən nəqliyyat vasitələrində tutacaqlardan milyonlarla insan tutur. Anti-bakterial dəsmallardan istifadə edərək, təkcə mikroblardan qorunmursan, psixoloji rahatlığını da təmin edirsən. "Aura" komfort, güvən, rahatlıq və gigiyena gətirir, çünkü Aura-sadəcə kağız deyil!\nKoronavirus insan bədənində neçə gün qalır?-Alimlərdən ŞOK Açıqlama\n“NASA” Yer planetinə yaxınlaşan asteroidi məhv edəcək


‘65 yaşdan yuxarı’ qadağanı Putinə aid deyil\n2021, 08 Dekabr, çərşənbə, Bakı vaxtı 05:34\nVladimir Putin martın 20-də İvanovoda görüşdə olub\nKremlin sözçüsü Dmitry Peskoв martın 23-də deyib ki, Moskva meri Sergey Sobyaninin yaşı 65-dən çox olanların martın 26-dan aprelin 14-dək icbari özünütəcrid etməsi barədə sərəncamı prezident Vladimir Putinə şamil edilmir.\nMoskva merinin sərəncamı Rusiya paytaxtında koronavirusa yoluxanların sayının kəskin artması ilə bağlı verilmişdi.\nSobyanin bildirmişdi ki, onun sərəncamından məqsəd əhalinin koronavirusa daha həssas olan yaş təbəqəsinin sağlamlığının qorunmasıdır.\nCurrent Time saytı yazır ki, Peskovun sözlərinə görə, Putinin 67 yaşı olsa da, özünütəcrid qaydası ona tətbiq olunmur.\nSözçü əlavə edib ki, sözü gedən sərəncamda “müəssisə, təşkilat, dövlət qurumları və hakimiyyət orqanlarının fəaliyyətinin təmin edilməsində həyati rolu olan rəhbər işçilər və əməkdaşlar” üçün istisna nəzərdə tutulub:\n"İş işdir. Xüsusən də prezidentin işi. Bu iş, məhdudlaşdırıcı və tövsiyəedici sənədlərdə göstərilən kriteriyalardan asılı olmayaraq icra edilməlidir. Prezident hələki işləyir, amma gördüyünüz kimi heç kim kütləvi tədbir keçirmir və bu barədə heç düşünmür də. Bunları indi etmək məqsədəuyğun olmazdı”.\nPutini koronavirusdan qoruyurlar\nPeskov bunu da bildirməyi lazım bilib ki, prezident Moskvadakı mənzilində yox, dövlət iqamətgahında yaşayır:\n"Onun Moskvada mənzili var, amma o orada yaşamır. O dövlət iqamətgahında yaşayır. O adətən harda yaşayırsa, orada da işləyir, yaxud da əksinə”.\nMətbuat katibi deyib ki, prezident hələlik ağız maskasından istifadə etmir, amma onunla görüşməli olanlar əvvəlcədən analiz verirlər:\n"Maska taxılmasına gəlincə isə, biz kütləvi tədbirlərin keçirilməli olduğu yerlərdə həkimlərdən tədbir iştirakçılarının analiz verməsini təşkil eetmələrini xahiş edirik. Məsələn, Putinin Krıma ezamiyyəti zamanı belə edilmişdi. Düşünürəm ki, biz bu təcrübəyə gələcəkdə də əməl edəcəyik”.


PAŞİNYAN ÇƏKİCLƏ, KÖÇƏRYAN YUMRUQLA HƏDƏLƏYİR - “Bu hələ harasıdır, səsvermədən sonra güclü toqquşmalar olacaq...”\nErmənistanın keçmiş prezidenti və müxalif “Erməni Milli Konqresi” partiyasının lideri Levon Ter-Petrosyan iyunun 20-də səsvermədən sonra güclü toqquşmaların başlayacağını deyir. Virtualaz.org xəbər verir ki, Ter-Petrosyan bu haqda İctimai televiziyaya müsahibəsində danışıb.\nO deyir ki, siyasi qüvvələr və onların tərəfdarları arasında qarşılıqlı təhqirləri, eskalasiyanı dayandırmaq artıq mümkün deyil. “Bunlar hələ harasıdır. Bu, misli görünməmiş kampaniyadır, heç vaxt bu cür nifrət və bu qədər təhqir olmamışdı. Sərt diskussiya olmuşdu, amma bu səviyyədə yox”,-Ter-Petrosyan əsasən Robert Köçəryanla Nikol Paşinyan arasında gedən mübarizəni şərh edərkən bildirib.\n“Onlar üçün bu mübarizə yaşam uğrunda deyil, ölüm uğrunda mübarizədir. Və səsvermə zamanı bəzi toqquşmalar olacaq, daha sonra səslərin sayılması zamanı. Ondan sonra isə daha güclü toqquşmalar. Onlar artıq böyük mitinqlər haqda elan veriblər”,-Ter-Petrosyan bildirib.\nSon rəy sorğularına görə Köçəryanla Paşinyanın reytinqi təxminən bərabərdir və hesab edilir ki, Paşinyan inzibati resurslardan istifadə edərək onu üstələməyə çalışacaq.


Rəvanə Qurbanova - 24.10.2018 - 440\nAzərbaycanda yayılmış əsas xəstəliklərdən biri Talassemiya xəstəliyidir. Bu xəstəlik haqqında danısmaq mənim üçün nə qədər çətindirsə, bir o qədər də vacibdir. Lakin nə qədər çətin olsa da, real şahid olaraq bu xəstəlik haqqında cəmiyyətimizin maarifləndirilməsi və aksiyaların gücləndirilməsi üçün məsələni daim aktuallaşdırmağı özümə vəzifə və borc bilirəm. İlk əvvəl xəstəlik haqqında qısa məlumat vermək istərdim. Talassemiya xəstəliyi qırmızı qan hüceyrəsi strukturunda yer alan hemoqlobin maddəsinin istehsalındakı qüsurdur. Aralıq dənizi bölgəsində daha çox rast gəlinən bu xəstəlik adətən 1 yaşından əvvəl özünü büruzə verməyə başlayır və solğunluq, dalaq böyüklüyü, inkişaf geriliyi ilə özünü göstərir. Yaxşı müalicə olunmayan xəstələrin üz sümüklərində dəyişikliklər, qanda dəmir tərkibinə bağlı olaraq da ürək, mədəaltı vəzilərdə pozğunluqlar meydana gəlir.\nTalassemiya xəstəliyi daşığıcı, ağır və orta olmaqla, 3 formada özünü büruzə verir.\nDaşıyıcı: İnsanda genetik olaraq bir dənə talassemiya geni var və ata və ana bu geni uşağına keçirir, özü isə möhkəm olan digər genə görə sağlamdır. Bu növ xəstəlik deyil, yüngül anemiya sayılır və insan özünü halsız hiss edir. Həm ananın, həm atanın daşıyıcı olduğu hallarda, uşağın ölümcül seyr edən talassemiyaya tutulma ehtimalı 25%-dir. Ata və ananın biri daşıyıcı isə uşağın ölümcül talassemiyaya tutulma ehtimalı yoxdur.\nAğır: Adətən 6 aylıq ikən körpədə birdən-birə ağır anemiya nəticəsində ürək çatışmazlığı inkişaf edir. Qarşısının alınması üçün mütəmadi olaraq qan köçürülməlidir. Qan köçürülməzsə, bir neçə il ancaq yaşaya bilər. Adətən bu körpələr yetkinlik yaşına çatmadan dünyasını dəyişir.\nOrta: Adətən 1 yaşından sonra diaqnoz qoyulur. Mütəmadi olaraq qan köçürülür. Tez-tez köçürülən qan dəmirin miqdarının artmasına səbəb olur və dəmir bağlayıcıları vasitəsilə yaxşı nəticələr əldə etmək mümükündür. Uğurlu bir sümük iliyi nəqli ilə tam müalicəsi mümkündür.\nƏvvəldə qeyd etdim ki, bu xəstəlik haqqında danışmaq mənim üçün çətin və vacibdir. Bu xəstəlik haqqında müzakirələr ailəsində talassemiya xəstəsi olan hər bir ailə üçün çətindir əlbəttə. Lakin biz və bizim kimi talassemiya xəstəsi olan ailələr yaşanılan problemləri yaşamamaq üçün hər bir vətəndaşı bu məsələni daim aktuallaşdırmağa dəvət edir.\n- Daha çox hallarda talassemiya xəstələrinə köçürülən qan “Qan Bankı”ndan pulsuz olaraq Talassemiya xəstəxanasına göndərilir və xəstələrə köçürülür. Lakin bəzi hallarda donor çatışmır və xəstələrin ailələri qan axtarmalı olur. Bir neçə gün əvvəl qan axtararkən belə bir hadisənin şahidi oldum. Facebook və instagram profilimi izləyənlərdən bir neçə nəfər qan vermək üçün əlaqə saxladı. Həmin insanlar söylədilər ki, əslində aksiyalara qoşulmurlar və donor kimi qan bankına yaxınlaşıb qan vermirlər. Səbəb olaraq, güvənmədiklərini və verilən qan donorlarının xəstələrə göndərilmək əvəzinə satıldığına dair şübhəli olduqlarını göstərdilər.\n- Bir çox insanlar isə, ümümiyyətlə, talassemiyanın nə xəstəliyi olduğunu bilmirlər və bu xəstələrin qan donorlarına ehtiyac duyduqlarından xəbərləri belə yoxdur.\n- Daha çox “əsəblərə toxunan” məsələ odur ki, qan vermək üçün yalnız həftənin 6 günü 09:00-15:00 arası yaxınlaşmaq olar. Sırf bu səbəbə görə 3 gün gözləməli olduğumuz zamanlar olub. Uyğun donor tapılıb uzaq məsafədən qan bankına yaxınlaşana qədər saat 15:00-u keçib və donor sabahı gün yaxınlaşmalı olub. Sabahı gün bazar günü isə gözləmək məcburiyyətindəyik. Nəzərə alsaq ki, donordan alınan qan yuyulub təmizləndikdən sonra xəstəyə köçütülür və bu proses zaman tələb edir, həmin günlərdə xəstənin qanındakı hemoqlabin miqdarı sürətlə azalır, halsızlaşır, immuniteti aşağı düşür və bərpası xeyli zaman alır.\nTalassemiya ciddi bir xəstəlikdir. Göz qabağında şam kimi əriyən bir övladın həyatı və o həyatla əriyən iki valideyn ürəyi deməkdir. Hər bir vətəndaşı, hər bir müəssisəni bu xəstəliklə bağlı insanları maarifləndirmək üçün, qanvermə aksiyalarını gücləndirmək üçün, talassemiya xəstələri uşaqları asosiallıqdan qurtarıb cəmiyyətə qazandırmaq üçün müəyyən tədbirlər görməyə və görülən tədbirlərə qoşulmağa dəvət edirəm.\nQan ver, xilas et!


Orucluq vaxtı insan bədənində nələr baş verir? – Tia.Az\nOrucluq vaxtı insan bədənində nələr baş verir?\nRamazan ayında müsəlmanlar 30 gün ərzində oruc tutur\nSon illərdə Ramazan ayı Şimal yarımkürəsində günün işıqlı vaxtının uzandığı və havaların daha isti keçdiyi yay aylarına təsadüf edib. Nəticədə, misal üçün, Norveç kimi ölkələrdə oruc tutan insanlar hər gün 20 saatadək yemək qəbul etməməli olacaq. Bu, insan səhhətinə necə təsir göstərə bilər? İnsan 30 gün ərzində oruc olanda bədənində hansı dəyişiklik baş verir?\nÖncəkiHakim penalti qərarına görə həbs olundu – VİDEO\nSonrakıRusiya “Krım körpüsü”nü açdı, Putin KamAZ sürdü – Video


Ombudsman aparatı: 'Mehman Hüseynov... futbol oynayır'\n2021, 13 May, Cümə axşamı, Bakı vaxtı 14:42\nMehman Hüseynov məhkəməyə gətirilir\n“Mehman Hüseynov təəssüflər olsun ki, tibbi rejimə əməl etmir. Həkimlərin tövsiyələrinə baxmayaraq, hər gün futbol oynayır”.\nHəbsdəki bloqqer Mehman Hüseynovun əməliyyat edilməsinə yardım edilməsindən ötrü vəkillərinin göndərdiyi müraciətə Ombudsman aparatı belə cavab verib.\nBu haqda AzadlıqRadiosu-na vəkil Elçin Sadıqov məlumat verib.\nBuna da bax: Mehman Hüseynov əməliyyat olunmaq istəyir\nVəkil deyir ki, M.Hüseynova şəxsiyyət vəsiqəsi verilməsinə, əməliyyat olunmasına yardım göstərilməsindən ötrü Ombudsman Elmira Süleymanovaya üz tutublar.\nŞəxsiyyət vəsiqəsi məsələsi artıq, həllini tapıb. “M.Hüseynovun müraciətləri nəzərə alınaraq şəxsiyyət vəsiqəsi məsələsi həll edilib. 14 Saylı Cəzaçəkmə müəssisəsində M.Hüseynova şəxsiyyət vəsiqəsi təqdim olunub”, – Ombudsman Aparatının rəhbəri Aydın Səfixanlının imzaladığı məktubda deyilir.\nHəbsdəki bloqqerin müalicə və əməliyyat olunmasına gəlincə, aparat rəhbəri vurğulayır ki, Milli Preventiv Mexanizm çərçivəsində həyata keçirilən başçəkmələr zamanı M.Hüseynov da qəbul edilib:\nBuna da bax: Həbsdəki bloqqerə şəxsiyyət vəsiqəsi verilir\n“O, səhhəti ilə bağlı məsələləri Milli Preventiv Qrupun üzvlərinə çatdırıb. Yerində tibbi-sanitar hissənin rəisinə müvafiq tapşırıqlar verilib”.\nAparat rəhbəri qeyd edir ki, mütəxəssislərin rəylərinin icrası davam etdirilməlidir. Ancaq M.Hüseynov onları intizamsız yerinə yetirir.\n“Mehman Hüseynovun cərrahi əməliyyat edilməsi barədə müraciət də araşdırılıb. Mütəxəssislər hazırda M.Hüseynovda cərrahi müdaxiləyə zərurət olmadığını qeyd edərək müvafiq təyinat veriblər”, - məktubda vurğulanır.\nBuna da bax: Mehman Hüseynov müayinə olunub\n14 saylı Cəzaçəkmə Müəssisəsində saxlanan Mehman Hüseynov dünən, iyunun 15-də təkrarən venoz damarlarında ağrıların artdığını, cərrahi müdaxiləyə ehtiyacının olduğunu vəkili vasitəsilə açıqlayıb.\nOnun son illər şəxsiyyət vəsiqəsi də yox idi. Bloqqerin bildirməsinə görə, hüquq mühafizə orqanları sənədlərini ondan alsalar da geri qaytarmamışdılar. Yalnız bu günlər ona cəzaçəkmə müəssisəsində şəxsiyyət vəsiqəsi təqdim edilib.\nBuna da bax: 'Azərbaycanda bədəl ödəyən jurnalistləri unuda bilmərik'\nBuna da bax: Ombudsman bloqqerlə bağlı nazirə müraciət edib


CƏBRAYIL RAYON Icra Hakimiyyəti\n“Soyuq yanvar gecəsi” adlı tədbir\nCəbrayıl Rayon İcra Hakimiyyəti başçısının “31 dekabr – Dünya Azərbaycanlılarının Həmrəylik Günü” və “Yeni il” bayramı münasibəti ilə təbriki\n31 dekabr - Dünya Azərbaycanlılarının Həmrəylik Günü və Yeni il bayramı mühasibəti ilə Vətən müharibəsi şəhidlərinin məzarları ziyarət edilib\n20 yanvar 2022-ci il tarixdə Cəbrayıl rayonunda Qanlı 20 Yanvar faciəsinin 32-ci ildönümü ilə əlaqədar “Şəhidlər” Abidə Kompleksinində faciə zamanı şəhid olmuş həmyerlimiz Quliyev Səxavət Balay oğlunun və torpaqlarımızın azadlığı uğrunda canından keçmiş şəhidlərimizin abidəsi ziyarət edilərək ruhlarına dualar oxunmuş, abidə önünə gül dəstələri qoymuşdur.\n18 yanvar 2022-ci il tarixdə Cəbrayıl rayon Mərkəzi Kitabxanasında 20 yanvar Ümumxalq hüzn günü ilə əlaqədar “Soyuq yanvar gecəsi” adlı tədbir keçirilib.\nÖzümüzü və yaxınlarımızı qorumağın yeganə yolu peyvənd olunmaqdır\n"Azərbaycan Respublikasında COVID-19 xəstəliyi əleyhinə 2021-2022-ci illər üçün Vaksinasiya Strategiyası”na uyğun olaraq ölkəmizin bütün bölgələrində olduğu kimi, Cəbrayıl rayonunda da əhalinin peyvənd olunması prosesi davam edir.


24-08-2018 / 15:12\nXeberler.az məlumat verir ki, Nazirlər Kabinetinin 2018-ci il 31 iyul tarixli Qərarına əsasən, mobil cihazların qeydiyyata alınmasına görə dövlət rüsumunun yeni məbləğləri formalaşdırılıb.\nQeyd edək ki, yeni tariflər rəsmi qaydada ölkəyə idxal edilən topdansatışı reallaşdırılan cihazlara şamil olunmur. Bu qərarla mobil cihazların qeydiyyatı reqlamenti təkmilləşdirilib. Belə ki, daha əvvəl vətəndaş iki SİM-kartlı cihazlar üçün hər IMEI koda görə ödəniş edirdisə, bundan sonra iki IMEI kod qeydiyyata alınsa da, birinə görə ödəniş olunacaq.\nBundan başqa, mobil cihazların qeydiyyata alınmasına görə dövlət rüsumu mobil cihazın bazar qiymətinə uyğun müəyyən edilməlidir. Mobil cihazların bazar qiymətlərinə uyğun qeydiyyat rüsumunu müəyyən etmək üçün nazirliyin Məlumat Hesablama Mərkəzi tərəfindən informasiya sistemi hazırlanaraq www.imei.az saytına inteqrasiya olunub. Eyni zamanda, Nazirlər Kabinetinin qərarının müvafiq bəndinə əsasən, zəruri məlumatlar NRYTN-in rəsmi internet saytında da yerləşdirilib. www.imei.az saytında bu keçiddən- http://www.imei.az/phones istifadə etməklə, mobil cihazların istehsalçı şirkətini seçərək, model üzrə axtarış etməklə cihazın qeydiyyata alınmasına görə dövlət rüsumunun məbləğlərini öyrənmək mümkündür. 2013-cü ildən ölkəmizdə mobil cihazların qeydiyyatı aparılır. Qeydiyyat zamanı mobil cihazın Beynəlxalq GSM Assosiasiyasının standartlarına uyğunluğu yoxlanılır. Mobil Cihazların Qeydiyyat Sistemi (MCQS) Beynəlxalq GSM Assosiasiyası tərəfindən təsdiq olunmayan cihazların istehlakına icazə vermir.\nBelə ki, bu standartlar texniki göstəricilərlə yanaşı, insan orqanizmi üçün zərərli şüa yayan, keyfiyyətsiz mobil cihazların satışının qarşısını alır. Ölkəmizdə hər bir mobil cihazın IMEI nömrəsi şəbəkədən xidmət almağa başladığı tarixdən ən gec 30 gün müddətində qeydiyyata alınmalıdır. Bu qayda respublikamıza gələn xarici qonaqlar, turistlər tərəfindən xarici ölkə operatorunun SİM-kartı ilə rouminq xidmətindən istifadə edilən cihazlara şamil olunmur. Yəni, onlar xarici ölkə operatorlarının SİM kartları ilə işləyən cihazlardan maneəsiz olaraq istifadə edə bilər. Mobil cihazların qeydiyyat sistemi itirilən və oğurlanan telefonların şəbəkədə istifadəsini mümkünsüz edir. İtirilən mobil cihaz sahibinin müraciəti əsasında həmin cihazdan respublika ərazisində istifadə dayandırılır.\nVətəndaş aldığı mobil cihazı www.imei.az və https://smartpay.az/ səhifələrinə daxil olaraq onlayn qeydiyyatdan keçirə bilər. Həmçinin qeydiyyat üçün Şəbəkə Xidmət Mərkəzlərinə və poçt filiallarına da müraciət etmək olar.


Türk–müsəlman əhaliyə qarşı erməni soyqırımları - XALQQAZETI.COM\nƏgər beynəlxalq birlik Ermənistanı törədilmiş cinayətlərə görə məsuliyyətə cəlb etmək istəmirsə, – necə ki, Xocalı soyqırımına görə heç kim onları məsuliyyətə cəlb etməyib, – biz özümüz onları məsuliyyətə cəlb edəcəyik. Biz özümüz onların cəzasını verəcəyik, özümüz onları cəzalandıracağıq və bizim cəzamız ədalətli cəza olacaqdır. Onlar ən ağır cəzaya layiqdirlər. Ermənistanın hərbi-siyasi rəhbərliyi cinayətkarlardır və biz bu cinayətkarları cəzalandıracağıq.\nBir əsrdən çoxdur ki, erməni ideoloqları və onların havadarları dünyanı inandırmaq istəyirlər ki, 1915-ci ildə Osmanlı ərazisində “zavallı” erməni xalqına qarşı dövlət səviyyəsində qırğın törədilmişdir. SSRİ dağılana qədər bu təbliğat bilavasitə Türkiyə Respublikasına qarşı yönəldilir, dolayı yolla bu məsələdə bütün türk-müsəlman dünyası günahlandırılırdı. Çar Rusiyasının Osmanlı dövlətinə nifrəti SSRİ dövlətinin siyasətində və təbliğatında davam etdirilməyə başladı. Beləliklə, XX əsrin 60-cı illərində bu yalançı təbliğat ayaq tutaraq yeriməyə başladı.\nBəs soyqırıma məruz qalan kimlər olmuşdur? Birinci dünya müharibəsi ərəfəsində Osmanlı dövlətinin 3-cü ordusuna rəhbərlik edən Ənvər paşa Ərzurumda erməni liderləri ilə görüşündə yəqin etdi ki, müharibə başlanarsa, onlar Osmanlı dövlətini müdafiə etməyəcəklər. Çünki, çar Rusiyası gələcəkdə müharibənin nəticəsindən asılı olmayaraq Osmanlı ərazisində erməni muxtar dövlətinin yaradılmasına söz vermiş və bununla Osmanlı dövlətinin tərkibində olan erməniləri Türkiyəyə qarşı müharibəyə cəlb edə bilmişdi. Birinci dünya müharibəsi ərəfəsində çar II Nikolayın Qafqaza gəlişi və ermənilərə osmanlılara qarşı əməkdaşlıq təklif etməsi məsələni daha da ciddiləşdirdi. Çar Tiflisdəki nitqini belə tamamladı: “Qoy, rus bayrağı altında üzən gəmilər Bosfor və Dardanel boğazlarında sərbəst hərəkət etsin. Qoy, erməni xalqı Rusiyanın köməyi ilə Osmanlı ərazisində öz müstəqil dövlətini qura bilsin!”. Beləliklə, II Nikolayın bu qərəzli və təhrikedici çıxışı ermənilərin Rusiya tərəfindən Türkiyəyə qarşı müharibədə iştirakını təmin etdi. Türk torpaqlarının işğalına və əhalisinin məhv edilməsinə hazırlaşan erməni ideoloqları erməni kilsəsindən xeyir-dua aldılar.\nMəlum olduğu kimi, 1914-cü il noyabrın 1-də rus ordusu Qafqaz istiqamətində Osmanlı sərhədlərini keçdi. Qars, Ərdəhan və Batum uğrunda döyüşlərdə hər iki tərəf böyük itki verdi. Lakin Sarıqamış yaxınlığındakı döyüşdə bir tərəfdən sərt qış, o biri tərəfdən rus ordusunun daha güclü hazırlığı türklərdən 90 min əsgər və zabitin əsir alınması ilə nəticələndi. Rus ordusunun Şərqi Anadoluya daxil olması ermənilərə türklərə qarşı qırğın törətmək üçün şərait yaratdı. Rus ordusunun tərkibində xidmət edən ermənilərlə yerli ermənilər birləşərək, heç bir günahı olmayan yüz minlərlə dinc əhalini qətlə yetirir və onları öz dədə-baba yurdlarından didərgin salırdılar.\nErməni ideoloqlarının uzun illər boyu təbliğ etdikləri “böyük Ermənistan” planının reallaşması üçün şərait yaranmışdı. Ermənilərin yerli əhaliyə qarşı bu münasibəti Osmanlı dövlətini müəyyən müdafiə tədbirləri görməyə məcbur etdi. Belə ki, 1915-ci il mayın ortalarında Van, Bitlis və Ərzurumda erməni əhalisi döyüş meydanından uzaqlaşdırıldı. Bununla da türklərin rus və ingilislərə qarşı döyüşlərində ermənilərin neytrallığı təmin edildi. Eyni zamanda, Osmanlı dövlətinin hərbi rəhbərliyi türklərə və digər müsəlmanlara ermənilərə qarşı hər hansı zorakılıq törətməyi qadağan edən göstəriş vermişdi. 1919-cu il yanvarın 30-da Londonda çıxan “Tayms” qəzeti yazırdı: “Köçürülən erməni əhalisinin gələcəkdə öz evlərinə qayıtması və əmlakına sahib durması üçün Osmanlı hökuməti tərəfindən xüsusi komissiya yaradıldı. Komissiyanın işi erməni əhalisinin siyahıya alınmasından ibarət idi. Komissiyanın sənədlərində dönə-dönə qeyd olunur ki, müharibə başa çatandan sonra erməni əhalisi öz evlərinə qaytarılacaqdır”.\nAntantanın təbliğat maşını və erməni millətçiləri sübut etmək istəyirlər ki, Birinci dünya müharibəsi illərində Osmanlı ərazisində bir milyondan artıq erməni öldürülmüşdür. Bunun üçün fakt kimi müharibəyə qədər ermənilərin 2 milyon 500 min nəfər olduğu göstərilirdi. Halbuki, Osmanlı dövlətinin rəsmi məlumatına görə müharibəyə qədər bu ərazidə 1 milyon 300 min erməni yaşayırdı. Göstərilən əhalinin yalnız yarısı döyüş əməliyyatları gedən ərazidə yaşayırdı. Müharibə dövründə yarım milyon erməni Türkiyədən Qafqaza və başqa yerlərə köçmüş, 150-200 min erməni Qərbi Avropa və ABŞ-a mühacirət etmişdi. Deməli, ehtimal etmək olar ki, ölən əhalinin sayı 200 min nəfər olmuşdur. Təbii ki, bu rəqəmin içində təkcə köçürmə nəticəsində ölənlər yox, aclıqdan, soyuqdan ölənlər və itkin düşənlər də vardır. “Tayms” qəzeti isə yazırdı: "Bu, bir danılmaz həqiqətdir ki, müharibə illərində Osmanlı ərazisində iki milyon türkün həyatına son qoyulmuşdur".\nErməni ideoloqları dünyanı inandırmaq istəyir ki, guya 1915-ci il aprelin 25-də daxili işlər naziri Tələt paşa erməni əhalisinin dövlət səviyyəsində qırılması haqqında yazılı göstəriş vermişdir. Bu günə qədər erməni ideoloqları həmin sənədin əslini fakt kimi heç kimə göstərə bilməmişlər. Ona görə ki, belə sənəd ümumiyyətlə olmamışdır.\n1919-cu il Paris Sülh Konfransı dövründə Osmanlı rəhbərlərinin gizli yazışmaları diqqətlə yoxlanıldıqdan sonra ermənilərin kütləvi surətdə öldürülməsi haqqında heç bir sənəd və əmr tapılmadı. Əksinə, Avropadan gələn məmurlar belə faktla rastlaşdılar ki, köçürülən erməni əhalisinin təhlükəsizliyini təmin etmək üçün Osmanlı dövləti tərəfindən onlarca əmr və göstəriş verilmişdir.\nOsmanlı ərazisində müsəlman əhalisinə qarşı ilk soyqırımı 1915-ci il martın 14-də Van şəhərində erməni dəstələri tərəfindən törədildi. İki gün ərzində şəhərin müsəlman əhalisi qılıncdan keçirilərək, onlara olmazın əzablar verildi. Osmanlı ərazisini işğal edən rus ordusunun himayəsi altında "Erməni Van dövləti" yaradıldı. Van soyqırımından sonra erməni və rus birləşmələrinin Bitlis vilayətinə hücumu başladı. Mosula qədər böyük bir ərazi erməni daşnak qüvvələrinin işğalı altına düşdü. 1915-ci il iyulun ortalarına qədər Van ərazisinə 250 min erməni köçürüldü. Halbuki, bu ərazidə 50 mindən artıq erməni yaşamamışdı.\n1915-ci il iyulun ortalarından etibarən ermənilərin bu ərazilərdə törətdikləri cinayətlərin sayı-hesabı yox idi. İyulun ortalarından sonra Osmanlı ordusunun əks-hücumu nəticəsində geri çəkilən rus-erməni ordusu ilə birlikdə erməni əhalisi də bu əraziləri tərk etməyə başladı. 200 minlik erməni əhalisi rus ordusunun müşaiyyəti ilə Cənubi Qafqaz istiqamətinə üz tutdu. Doğrudur, bir çox yerlərdə bu əhali kürdlərin hücumlarına məruz qaldı. Çünki kürdlər də erməni soyqırımına məruz qalanlardan idilər.\nBirinci dünya müharibəsi illərində erməni-osmanlı münasibətlərinə dair həm obyektiv baxımdan, həm də sənədlərin əksəriyyəti qeyri-müsəlman müəlliflərinə məxsus olduğuna görə, ABŞ Konqresi kitabxanasında saxlanılan "Bristolun sənədləri" diqqəti cəlb edir. Bu külliyyatda qeyd olunur ki, "dəqiq statistik mənbələrdən məlumdur ki, 1912-1922-ci illər ərzində 600 minə yaxın erməni həlak olmuşdur. 1,5-2 milyon erməninin ölümü ilə bağlı fikirlər fərziyyədən başqa bir şey deyildir. Müharibə gedən ərazidə insanların ölümü və itkin düşməsi adi bir haldır". Bristolun sənədlərində göstərilir ki, qeyd olunan dövrdə isə 2,5 milyon türkün həyatına son qoyulmuşdur. Türklərin ölümü və öldürülməsi ermənilərin ölümündən daha faciəli olmuşdur.\nYuxarıdakı faktlardan belə nəticəyə gəlmək olar ki, I Dünya müharibəsi illərində Osmanlı ərazisində soyqrıma məruz qalan ermənilər yox, yerli türk əhalisi olmuşdur.\n1917-ci ilin fevralında Rusiyada 300 ildən çox hakimiyyətdə olan Romanovlar sülaləsi devrildi. Rusiyada Müvəqqəti hökumət yaradıldı. Müvəqqəti hökumətin Zaqafqaziya idarəçiliyi üzrə Xüsusi Zaqafqaziya Komitəsi fəaliyyətə başladı. Müvəqqəti hökumət elan edirdi ki, I Dünya müharibəsi başa çatdıqdan sonra Rusiya ərazisində yaşayan xalqların müqəddəratı məsələsinə baxılacaqdır. Lakin 1917-ci ilin oktyabrında V.İ.Lenin başda olmaqla bolşeviklər tərəfindən hakimiyyətin zorakı yolla ələ keçirilməsi Rusiyanın himayəsi altında yaşamağa məhkum edilən məzlum xalqların arzularını puça çıxartdı. 1917-ci ilin noyabrında Tiflisdə Zaqafqaziya Komissarlığı yaradıldı. Burada Azərbaycan, erməni və gürcü nümayəndələri təmsil olunurdular. Bakıda Stepan Şaumyan başda olmaqla bolşeviklər bölgədəki daşnak qüvvələrini birləşdirərək yerli əhaliyə qarşı qırğına hazırlaşırdılar. Xüsusilə Rusiyada bolşeviklər hakimiyyətə gələndən sonra Bakıda bolşeviklərin fəallığı artdı.\n1918-ci il martın 30-da hər cür hazırlıqdan sonra daşnak qüvvələri və Şaumyan başda olmaqla, bolşeviklər Bakı şəhərində yerli əhaliyə qarşı soyqırımına başladılar. Martın 30-dan aprelin 2-dək təkcə Bakı şəhərində 12 mindən artıq azərbaycanlı – qoca, uşaq, qadın öldürüldü. Onsuz da insanlıq simasını itirmiş erməni və rus əsgərlərini bu işə təhrik edirdilər. Müsəlman meyitlərinin yandırılması və iyrənc formada təhqir edilməsinin erməni ziyalıları və kilsə xadimləri tərəfindən törədildiyini təsdiq edən onlarca sənəd mövcuddur. Bakının xeyriyyə işləri ilə məşğul olan ən gözəl binalardan olan "İsmailiyyə" yandırıldı. "Açıq söz" qəzetinin mətbəəsi yerlə-yeksan edildi. Əhalinin böyük əksəriyyəti canını qurtarmaq üçün Bakını tərk etdi. Bir hissəsi Orta Asiya və İrana üz tutdu, digər bir hissəsi isə təhlükəsiz yer axtarmaq üçün qaçqına çevrildi.\nBakıdakı qırğından sonra menşevik qəzeti "Naş qolos" yazırdı: "Hər yerdə qıc olmuş eybəcər hala salınmış, yüzlərlə yandırılmış meyit var idi. Bəzi yerlərdə qalaq-qalaq, bəzi yerlərdə tək-tək. Şəhərin mərkəzindəki Təzəpir məscidinin yanında dəhşətli mənzərə var idi. Məscid top atəşindən ciddi ziyan çəkmişdi".\nBakıda törədilən cinayətlər aprelin ilk günlərindən başlayaraq, Quba, Xaçmaz, Lənkəran, Hacıqabul, Salyanda, daha ağır formada Şamaxıda təkrarlandı. Təkcə bu faktı qeyd etmək kifayətdir ki, Şamaxıda 7 min, Qubada 2 min, Lənkəran və Astarada min nəfərdən çox, Salyan və Hacıqabulda 2 min nəfər müsəlman qətlə yetirildi, evlər yandırıldı, əmlakları müsadirə olundu. Azərbaycan əhalisinə qarşı törədilən soyqırımını təhqiq etmək məqsədilə 1918-ci ildə Fövqəladə İstintaq Komissiyası yaradıldı. Həmin komissiyaya izahat verənlərin əksəriyyəti milliyyətcə yəhudi və ruslar idi. Ədalət naminə demək lazımdır ki, 1918-1919-cu illərdə yazılmış bu izahatların hər biri erməni cəlladlarının Azərbaycan əhalisinə qarşı törətdiyi qurbanların sayını sübut etmək üçün əyani faktdır.\n1918-ci il mayın 28-də Azərbaycan Xalq Cümhuriyyəti öz müstəqilliyini elan etdi. Vaxtilə qonşu xalqlara qarşı mübarizədə çarizmdən dəstək alan ermənilər həm Gürcüstana, həm də Azərbaycana qarşı ərazi iddiaları irəli sürdülər. Ermənilərin iddiaları o qədər böyük idi ki, Osmanlı dövləti, Azərbaycan və Gürcüstan öz ərazilərinin az qala yarısından imtina etməli idilər. Ermənilərin xaricdəki havadarları da bu işdə böyük fəallıq göstərirdilər. 1920-ci ilin martında sovet Rusiyasının müstəqil Azərbaycana hücuma hazırlaşdığı vaxt erməni millətçiləri Qarabağda qiyam qaldırdılar. Qiyamı yatırmaq üçün qüvvələrini ora göndərən Azərbaycan hökuməti aprelin 27-də 11-ci rus ordusunun işğalına məruz qaldı.\n1920-ci ilin noyabrında Ermənistan bolşevikləşəndən sonra Azərbaycanın Zəngəzur torpaqları ona verildi. Rusiya Kommunist (b) Partiyasının Qafqaz bürosu heç bir əsas olmadan Azərbaycanın Qarabağ torpaqlarında erməni muxtariyyəti yaratmaq haqqında qərar çıxardı.\n1918-1920-ci illərdə daşnak və bolşevik birləşmələrinin Bakıda, Şamaxıda, Zəngəzurda, Sürməlidə, İrəvanda, Eçmiədzində, Şərur qəzasında, Basarkeçərdə, Qazaxda, Gəncədə, Qarabağda və digər yerlərdə Azərbaycan kəndini yerlə-yeksan etməsi, minlərlə qadın, qoca və uşaqların əzabla öldürülməsi danılmaz faktdır. Azərbaycanlıların soyqırımı dövründə Ermənistanın indiki ərazisində yaşayan 575 min nəfər azərbaycanlının 565 mini qırılmış və ya qovulmuşdu. Bu rəqəmi erməni müəllifi Z.Kordokyan özünün “Sovet Ermənistanının əhalisi 1913-1931” kitabında (Yerevan, 1932) təsdiq edir. 1920-ilin noyabrında Ermənistan bolşevikləşənə qədər bu ərazidə cəmi on minə qədər azərbaycanlı qalmışdı. 1922-ci ildən yalnız 60 minədək azərbaycanlı qaçqın öz doğma yerlərinə qayıda bildi.\n1945-ci ildə İkinci dünya savaşı başa çatdıqdan sonra ermənilər yenidən əsassız ərazi iddialarına başladılar. Həmin ilin noyabrında Ermənistan KP MK-nın birinci katibi Q.Harutyanov İ.Stalinə müraciət edərək Dağlıq Qarabağın Ermənistana verilməsi təklifini irəli sürmüşdü. Bu iddiaların davamlı şəkildə, tez-tez irəli sürülməsində A.Mikoyan da xüsusi rol oynayırdı.\nNəhayət, 1947-ci il dekabrın 23-də SSRİ Nazirlər Soveti "Ermənistan SSR-dən kolxozçuların və başqa azərbaycanlı əhalinin Azərbaycan SSR-in Kür-Araz ovalığına köçürülməsi haqqında" qərar qəbul etdi. Xaricdən gətirilən erməniləri yerləşdirmək bəhanəsi ilə Ermənistan SSR ərazisindən 150 min nəfər azərbaycanlının qanunsuz köçrülməsi haqqında qərar da bu siyasətin nəticəsi oldu. Ağır müharibədən çıxmış, başçısını itirmiş ailələri, aclıq çəkən kolxozçuları gözlənilmədən və zorla Azərbaycanın Aran yerlərinə köçürürdülər. Az vaxt ərzində 10 minlərlə adam xəstəlikdən, aclıqdan, əsəb və ürək xəstəliyindən vəfat etdi.\nAzərbaycanlıların Ermənistan SSR ərazisindən deportasiyası planı 1988-ci ildə başa çatdırıldı. Belə ki, sovet hökuməti və Ermənistanın hüquq mühafizə orqanları dinc əhalini müdafiə etmək əvəzinə, qəsdən "acizlik" edir, laqeydlik göstərir və erməni terrorçularını qısqırdırdılar. 1988-ci ilin dekabrınadək azərbaycanlılar və müsəlman kürdlər Ermənistan SSR-dən qovuldular. 216 nəfər işgəncə ilə öldürüldü, 250 minə yaxın insan isə doğma ev-eşiyindən didərgin salındı. Təkcə XX əsr ərzində Ermənistanda azərbaycanlı əhali 4 dəfə erməni vəhşiliklərinə məruz qalmış və ev-eşiyindən qovulmuşdu.\nAzərbaycanlılara qarşı bu genosid siyasəti azlıq edirmiş kimi, 1988-1993-cü illər arasında Azərbaycan torpaqlarının 20 faizi erməni silahlı birləşmələri tərəfindən işğal olunmuş və 1 milyondan artıq insan öz dədə-baba torpaqlarından didərgin düşmüşdür. Təkcə 1992-ci il fevralın 25-dən 26-na keçən gecə Qarabağın Xocalı qəsəbəsində Azərbaycan əhalisinə qarşı törədilən zorakılıq heç bir ölçü ilə müqayisə olunmur. Əvvəlcədən hazırlanmış plan əsasında erməni və rus hərbi birləşmələri gecə şəhərə basqın etdilər. Minlərlə insan canını qurtarmaq üçün kömək diləyirdi. Bir tərəfdən şiddətli qar-çovğun, digər tərəfdən heç kimə rəhm etmədən əhalinin – yaşlı, uşaq və qadınların öldürülməsi XX əsrin sonlarının ən dəhşətli faciəsi oldu. Ən dəhşətlisi odur ki, öldürülmüş əhalinin meyitləri sonradan ən eybəcər şəklə salınmış və insanlığa yaraşmayan şəkildə təhqir olunmuşdu.\nXocalı faciəsi zamanı 613 nəfər şəhid olmuş, 1275 nəfər əsir aparılmış, 7 ailə büsbütün məhv edilmiş, hər bir ailədən bir nəfər sağ qalmaqla, 27 ailə qətlə yetirilmiş, 230 ailə başçısını itirmiş, 200 nəfəri isə şikəst edilmişdir.\nÜ.Hacıbəyovun 1919-cu ildə mart soyqırımının ildönümü ilə əlaqədar yazdığı "31 Mart" adlı məqaləsindən bu gün üçün də aktuallığını saxlayan bir fikri xatırlamaq yerinə düşər: "Bugünkü vəzifəmiz o qara günləri yaddan çıxarmamaq və buna görə də həmişə və hər an hər şeyə hazır olmalıyıq. Borcumuz bu Vətəni gələcəkdə hər cür təcavüzdən qorumaq və məmləkətimizi şərəflə yaşatmağa çalışmaqdır".\nTarixi faktların araşdırılması təsdiq edir ki, 1914-1918-ci illərdə on minlərlə müsəlman milli və dini əlamətinə görə məhv edilmiş və onlara qarşı hər cür zorakılıqlar törədilmişdi. Beləliklə, BMT Baş Məclisinin 11 dekabr 1946-cı il qətnaməsi, 9 dekabr 1948-ci il sazişinə istinadən sübut etmək olar ki, erməni daşnak qüvvələri tərəfindən insanlığa qarşı ən ağır cinayət törədilmiş, türk əhalisinə qarşı soyqırımı həyata keçirilmişdir.\nÖtən il sentyabrın 27-də Ermənistanın ölkəmizə qarşı növbəti təxribatına cavab olaraq, Azərbaycan 30 ildən bəri işğal altında qalan torpaqlarımızı azad etmək üçün həlledici döyüşə girdi. Prezident və Ali Baş Komandan İlham Əliyevin rəhbərliyi ilə rəşadətli ordumuz qısa müddətdə – 44 gün ərzində düşmən qoşunlarını məhv edərək, Ermənistanı diz çökdürdü. Qarı düşmən kapitulyasiya sənədini imzalamağa məcbur oldu. Beləliklə, xalqımıza qarşı iki yüz ildən bəri davam edən erməni ekspansiyasına birdəfəlik son qoyuldu, haqq-ədalət bərpa olundu və Azərbaycan özünün ərazi bütövlüyünü təmin etdi.\n31 Mart 2021 00:49 - 31 MART